Uprkos uredbi hleb poskupljuje | Boom93\nUprkos uredbi hleb poskupljuje\n17. marta 2011.\nZabrana izvoza pšenice iz Srbije koju je uvela Vlada ne znači da hleb neće poskupeti izjavio predsednik Udruženja pekara Srbije Zoran Pralica.\nTo je samo početna mera da se stabilizuje tržište hlebnog žita u zemlji, rekao je on.\nPralica je rekao da bi cena hleba u Srbiji ostala nepromenjena, navažnije je da se izmeni uredba Vlade Srbije da se cena hleba koji se pravi od pozajmlejne pšenice iz robnih rezervi vezuje za cenu od 44 dinara, a ne za cenu iz avgusta 2010, odnosno za 38 dinara.\nTakođe, dodaje on, trebalo bi da se ukinu carine na uvoz pšenice i brašna, kako se preostale količine tog žita ne bi monopolski koristile, a treba produžiti za još šest meseci važenje Uredbe o hlebu, koja predviđa ograničenje marži.\n"Ukoliko do svega ovog ne dođe, hleb će morati da poskupi na oko 70 dinara, jer se očekuje i poskupljenje struje i nafte", kazao je on.\nI sekretar Udruženja Privredne komore Srbije za poljoprivredu Milan Prostran smatra da uredba o zabrani izvoza pšenice neće moći da smanji zahteve za povećanje cene hleba jer je cena pšenice na tržistu visoka i dodaje da država treba da subvencioniše sve što ulazi u cenu hleba.\nProstran kaže da Srbija ima dovoljno pšenice na zalihama do nove žetve, a da je odluka o zabrani izvoza pšenice i brašna doneta iz predostrožnosti.\nPrema njegovim rečimna, bilo je mnogo razloga da Vlada Srbije donese odluku o zabrani izvoza pšenice i brašna jer je već dosta izvezeno i da će se sa tom uredbom mirnije dočekati žetva.\nMeđutim, direktor novosadske Produktne berze Žarko Galetin smatra da je vladina uredba o pšenici zakasnela i iznuđena i da će do ovogodišnjeg roda morati da se uvozi ta žitarica.\n"Izvoz pšenice iz Srbije trebalo je da bude obustavljen krajem prošle godine, kad je bilo jasno da zbog visokih cena na svetskim berzama neće biti dovoljno pšenice za podmirivanje domaćih potreba", rekao je on.\nOn čak procenjuje da će do žetve morati da se uveze od 350 do 400.000 tona pšenice. "Najbolje bi bilo da je Vlada istovremeno sa merom o zabrani izvoza pšenice odlučila da smanji carine na uvoz te robe", rekao je Galetin.\nPodsetimo, Vlada Srbije je u sredu zabranila na tri meseca izvoz pšenice i brašna iz Srbije.\n„Bez prepreka protiv kriminala“\nGrađani se manje zadužuju u banakama


Aerodromi Crne Gore najavili veliki vazduhoplovni događaj- Aviation Event! - Avio Portal\nAerodromi Crne Gore najavili veliki vazduhoplovni događaj- Aviation Event!\nDecember 7, 2021 December 7, 2021 Avio\t0 Comments\tAerodromi Crne Gore, Eldin Dobardžić, Goran Jandreoski, Nebojša Đoković\nCrna Gora bi uskoro mogla biti domaćin Aviation-Eventa, vodeće platforme za konferencije u vazduhoplovstvu. Najava Aviation-Eventa je dokaz da su u ovoj crnogorskoj kompaniji svjesni da će u vazduhoplovstvu biti mjesta samo za najbolje među najboljima i da su spremni za sve izazove koji ih očekuju.\nTo je danas na konferenciji za medije, organizovanoj povodom Međunarodnog dana civilnog vazduhoplovstva, saopštio izvršni direktor Aerodroma Crne Gore Goran Jandreoski.\n“Danas je značajan dan za civilno vazduhoplovstvo, a na moje veliko zadovoljstvo 77 godišnjicu potpisivanja Čikaške konvencije, održane u decembru 1944. godine dočekujem u Crnoj Gori, u kompaniji koja će, vjerujem, uskoro dostići još veće visine. Upravo na krilima civilnog vazduhoplovstva, sa svojim saradnicima, ja sada radim na ostvarenju snova – da crnogorski aerodromi u što kraćem roku ispune sve standarde, a da Crna Gora, po prvi put, bude domaćin Aviation-Eventa, vodeće platforme za konferencije u vazduhoplovstvu, koja vazduhoplovnim profesionalcima, vazduhoplovnim stručnjacima i donosiocima odluka iz vazduhoplovne industrije pruža na jednom mjestu pristup svim aspektima industrije”, rekao je Jandreoski.\nOn je istakao da menadžment ACG, skupa sa Odborom direktora, vrijedno radi na trasiranju puta do Aviation-Eventa, kako bi crnogorski aerodromi dobili organizaciju tog prestižnog događaja.\n“Čvrsto sam ubijeđen da ćemo vas uskoro obradovati vijestima o realizaciji tog, i mnogih drugih značajnih projekata”, poručio je Jandreoski.\nPredsjednik Odbora direktora Aerodroma Crne Gore, Nebojša Đoković, podsjetio je da se vazduhoplovstvo u svijetu, od nastanka do danas, ubrzano razvija i mijenja uvođenjem novih najnaprednijih tehnologija.\n“I zato je, upravo ono, najbolji pokazatelj nivoa razvoja privrede jedne zemlje, njen pokretač i zamajac za budućnost. Misija svih nas koji radimo u civilnom vazduhoplovstvu, bez obzira u kojoj smo državi ili na kom kontinetu ista je – unapređivanje, razvoj, konstantno podizanje nivoa sigurnosti i bezbjednosti civilnog vazduhoplovstva i modernizacija avio saobraćaja i avio industrije”, saopštio je Đoković.\nOn je istakao da je crnogorsko civilno vazduhoplovstvo oduvijek imalo veliki značaj – od pionira letjenja, koji su mu prije više od stotinu godina postavili temelje i svojim podvigom tada uvrstili malu Crnu Goru na kartu vazduhoplovstva, među prvim državama u Evropi i svijetu, u kojoj je letjenje bilo više od zadovoljstva, do danas.\n“Danas se suočavamo sa mnogim izazovima. Smanjen je obim saobraćaja, prošla godina je bila teška za sve, a posebno za našu kompaniju, ali smo nesmetano radili u korist naših putnika, bezbijedno ih dočekujući i prateći sa naših aerodroma. Ove godine dostigli smo 50 odsto letova iz rekordne 2019. godine, ostvarili oko 45 odsto prihoda, doveli nekoliko velikih aviokompanija u Crnu Goru. Za narednu godinu smo postavili mnoge ciljeve, ali na prvom mjestu da održimo visoke vazduhoplovne standarde i da budemo ona lijepa, komforna i prvenstveno sigurna luka za sve vazduhoplove i putnike”, kazao je Đoković.\nPredsjednik Odbora direktora naglasio je da je cilj ACG dobijanje sertifikata za aerodrome u Podgorici i Tivtu, kako bi u što skorijem roku svih 24 sata mogli da prihvataju i otpremaju vazduhoplove i putnike.\n“Kao i da našim radom i poslovnom politikom podignemo ljestvicu za sve druge biznise u Crnoj Gori. Ipak, primarna obaveza sigurnost su i bezbijednost, i tu ćemo uraditi sve da naši zaposleni budu uvjek u prilici da se usavršavaju, napreduju i imaju svu potrebnu tehnološku podršku u svom odgovornom poslu… U budućnosti će biti mjesta za najbolje, a u civilnom vazduhoplovstvu samo za najbolje među najboljima”, kazao je Đoković, čestitajući Međunarodni dan civilnog vazduhoplovstva svim vazduhoplovcima, gdje god se nalazili, na raznim meridijanima širom svijeta.\nČlan Odbora direktora, Eldin Dobardžić, naglasio je važnost Međunarodnog dana civilnog vazduhoplovstva, ističući da i Crna Gora, mala država, turističke orjentacije, ima značajne jubileje.\n“Prije nekoliko mjеseci proslavljeno je 107 godina civilnog vazduhoplovstva, a potom i pola vijeka tivatskog aerodroma. Te brojke i istorija obavezuju nas da u narednom periodu budemo još značajnije prisutniji. Svjedoci smo da se avio saobraćaj ubrzano mijenja i da su izazovi veliki, pogotovo kada se suočavamo sa ovakvim krizama kakva je pandemija koronavirusa. Ipak, nakon najgore godine u istoriji vazduhoplovstva, a to je bila prethodna, tekuću završavamo prilično optimistično, uz ostvarenu dobit i sa veoma realnim prognozama – da ćemo u 2022. godini rezultate značajno povećati i, vjerujem, uspjehom preskočiti 2019. godinu koja se uzima kao reper i rekordna”.\nDobardžić je naglasio da ACG očekuju ozbiljne investicije na polju infrastrukture, kako bi se podigao nivo za prihvat aviona velikih avio-kompanija, uspostavljanje novih ruta i novi, veliki izazovi.\n← 7.decembar- Dan međunarodnog civilnog vazduhoplovstva\nHrvatska kontrola letenja pustila u rad novi radio-komunikacioni centar →


Iz Niša: Pruga ostaje muka - Ljubitelji železnice Srbije ŽS\nIz Niša: Pruga ostaje muka\nNIŠ - Ljubivoje Slavković, zamenik gradonačelnika Niša, o izmeštanju šina i gradnji zaobilaznice. „Železnica“ je za elektrifikaciju trase. Dosad 30 stradalih.\nPo svemu sudeći, železnička pruga će još dugo deliti Niš na dva dela, dok će kroz grad tutnjati vozovi, sada 50, uskoro verovatno i preko 100 kilometra na sat, a građani u stambenim naseljima na svakih pola sata do sat osećati „zemljotres“ u svojim domovima. O bezbednosti, s obzirom na to da je za protekle tri decenije više od 30 ljudi poginulo prelazeći prugu, da se i ne govori. Niš je jedan od retkih gradova u svetu kroz čiji centar prolazi železnička pruga. Mnoge su se vlasti u gradu i Republici promenile, održano je na desetine skupova na temu izmeštanja koloseka iz centra, odnosno, od glavne Železničke stanice do Niške Banje, koju bi zamenila nova trasa od „Proseka“ do teretne stanice Crveni krst, ali se nije odmaklo dalje od praznih obećanja.\n- Osim što je Direkcija za izgradnju grada napravila geodetski snimak buduće trase, na tom delu ništa drugo do sada nije urađeno. Čak nijedna od 1.048 parcela kroz koje treba da prođe taj severni krak pruge, nije otkupljena iako postoje pravosnažna rešenja - kaže zamenik gradonačelnika Niša Ljubivoje Slavković, zadužen da vodi ovaj projekat.\nKada je reč o novoj trasi, dužine oko 18 kilometra, tek treba da se uradi projekat koji će sa 1,5 miliona evra finansirati EU. Projektant je izabran na tenderu u konkurenciji 15 kandidata i, kako smo saznali, u pitanju je jedna strana firma sa kojom uskoro treba da se zaključi ugovor.\nSlavković ističe da se zasada ne zna ni ko će da izuzme zemljište, ko će da ga plati, koliko košta pruga niti koliko će se dugo graditi.\nPrema njegovim rečima, ipak, najveći problem je odnos „Železnica Srbije“ prema Nišu kada je u pitanju izmeštanje pruge iz centra grada i da je ranije bilo čak i ucenjivanja da se uradi elektrifikacija te trase, a izmeštanje - kad se stigne.\nNajnovija ponuda „Železnica“ Nišu je da trasu pruge kroz grad elektrifikuje i da tako ostane najviše sedam do 10 godina, a da se uporedo gradi i severni krak. Takođe se nudi da, ukoliko Niš ima interesa, može da zadrži ovu trasu i posle izgradnje zaobilaznice, a „Železnice“ su spremne da ustupe svoju infrastrukturu. Tako bi i u Nišu postojalo nešto poput „Beovoza“, takozvani Niš-voz, koji bi saobraćao do Proseka i nazad.\n- S obzirom na to da su „Železnice“ državno preduzeće, ja sam bio spreman da napravimo taj ustupak ali samo pod uslovom da država bude garant da se elektrifikovana trasa kroz grad ne može koristiti duže od sedam godina - kaže Slavković.


Negujte društvene odnose u kompaniji!\nRazgovori u prolazu i ćaskanje na poslu nekada se smatralo gubljenjem vremena, ali današnji lideri shvataju koliko je moćan uticaj društvene interakcije na produktivnost.\nUprkos pritisku koji uzrokuje uski fokus na produktivnost radnika, mnoge institucije se i dalje drže ovog zastarelog pristupa. Međutim, zaposleni često gube iz vida zajedničke ciljeve pod ovakvim vođstvom; potrebno im je više prilika za komunikaciju i povezivanje – a poslodavci bi trebalo neprestano da podstiču kulturu prijateljstva.\nLideri najčešće pokušavaju da reše problem organizovanjem pica zabava i druženja nakon radnog vremena. Ali podržavanje ovakvih aktivnosti u okviru radne sredine nije uvek dovoljno; podsticaji, kao što su dan u tematskom parku, ojačavaju timove, ali prava promena se dešava kada zaposleni učine da društvena interakcija i komunikacija postanu redovan, neodvojiv deo radnog iskustva.\nDa bismo ilustrovali, pogledaćemo nekoliko kompanija koje se ističu po tome što su izgradile snažnu osnovu društvene interakcije u svom radu.\n1. Soundcloud: Erik Valfors, jedan od osnivača i tehnološki direktor, opisuje organizaciju SoundCloud-a kao ravnu, odbijajući tradicionalan stil ,,hijerarhijskog’’ menadžmenta. Samoupravljajući timovi sarađuju tako što odlučuju zajedno šta bi trebalo da urade i dodeljuju zadatke jedni drugima. Da bi dodatno ohrabrili saradnju, kompanija organizuje We Hack događaje i podstiče kulturu kontinuiranog učenja.\n2. Lookout: Osim pokera i filmskih večeri svake nedelje, ,,happy hours’’-a svakog meseca i vafli sredom, tim Lookout-a organizuje sastanke kojima prisustvuju svi zaposleni u kompaniji, koje uključuju ,,Pitajte rukovodioce šta želite’’ da bi ohrabrili otvorenu komunikaciju u svim odeljenjima.\n3. Twitch: Ova platforma za emitovanje videa za gejmere želi da ostavi trajan uticaj na zabavu i socijalizaciju i njihova interna kultura obraća se upravo tome. Između programiranja i razrađivanja dizajna sistema, zaposleni u Twitch-u redovno uzimaju pauze da bi igrali zajedno igrice.\n4. ModCloth: Radna kultura ModCloth-a potiče iz 5 komponenti: samostalnosti, agilnosti, cilja, žustrine i zabave. Okupljanja gde svako donosi neko jelo, stalci za razmenu odeće i soba za vežbanje podstiče društvenu interakciju među zaposlenima ModCloth-a, negujući okruženje u kome se svačiji doprinos ceni i ohrabruje.\n5. Disgus: Uz svakodnevne ručkove, zaposleni Disqus-a imaju pregršt prilika da se okupe oko stola. Kompanija je dizajnirala svoje kancelarije kao opušteno okruženje, opremljenu društvenim igrama, stolom za fudbal i konzolama, koje inspirišu zajedničko razmišljanje i istraživanje novih načina rada – što je jedno od najosnovnijih verovanja kompanije.\n6. Shopify: izvršni direktor kompanije, Tobi Lutke, želeo je da podeli sve kul prototipe i projekte koje je razvio tokom vikenda kada njegov tim nije bio u kancelariji. Objavio je internu platformu gde svi zaposleni mogu da podele svoje uspehe sa drugima koja se zove JEDNOROG.\nPlatforma poboljšava saradnju tako što razbija izolovana odeljenja; zaposleni mogu da šalju ,,dimne signale’’ preko JEDNOROGA ukoliko im treba pomoć sa nekim zadatkom i drugi zaposleni vide tu poruku u roku od nekoliko minuta i stižu u pomoć. Da bi unapredio podršku tima, Lutke daje takođe svakom zaposlenom džeparac, kojim mogu da nagrade druge zaposlene za postignute uspehe.\n7. Zappos: Iza inovacije Zappos leži bezbroj dobrih strana koje ohrabruju druželjubivu sredinu uključujući smuti i kapućino barove, fitnes izazove i nedeljnu obaveznu zabavu.\nNjihov program bonusa za saradnike, kojim zaposleni mogu da daju bonus od 50 dolara kolegama koje su ih zadivile tog meseca, samo je još jedan način na koji Zappos pokazuje drugim kompanijama kako da izgrade kulturu kompanije koja se koncentriše na timski rad i zajednicu.\nOve kompanije shvataju prednosti stvaranja saradničke atmosfere, ali gore navedene kulture nisu ograničene na novoosnovane kompanije i tehnološke firme. Ukoliko želite da vidite promenu u učinku vaše organizacije, možete početi danas. Mislite o načinima kojima možete nagraditi pozitivno društveno ponašanje i počnite da ih ugrađujete u svakodnevni život vašeg tima. Vi (i oni) ćete biti zadovoljni.


Analizirani elementi za izradu Zakona o zaštiti klime | EUME\nNaslovnica Info Press info Analizirani elementi za izradu Zakona o zaštiti klime\nAnalizirani elementi za izradu Zakona o zaštiti klime\nMinistarstvo održivog razvoja i turizma od 18-22 jula 2016. godine, organizovalo je TAIEX ekspertsku misiju, sa ciljem inteziviranja aktivnosti na usaglašavanju nacionalnog zakonodavstva sa pravnom tekovinom Evropske unije u oblasti klimatskih promjena.\nCilj posjete, organizovane u saradnji sa TAIEX instrumentom EU podrške, je bila detaljna analiza ključnih elemenata potrebnih za izradu nacrta Zakona o zaštiti klime, sa posebnim fokusom na pravnu tekovinu sistema Evropske unije za trgovinu emisijama – EU ETS, kao i definisanje polaznog rješenja i sadržaja ovog akta. Takođe, utvrđene su smjernice za regulatorni, administrativni i institucionalni okvir, koje će osigurati uspostavljanje funkcionalnog ETS sistema u Crnoj Gori u naredne tri godine.\nEkspertsku misiju je vodila gđa Zorana Komar, podsekretar u Ministarstvu životne sredine i prostornog planiranja Republike Slovenije.\nMisija je doprinijela podizanju svijesti i razmjeni znanja, putem konsultativnog procesa sa ključnim akterima koji će u narednom periodu učestvovati na izradi predloga Zakona o zaštiti klime.


Udruženje za bezbednost i zdravlje na radu Srbije » Sastanak\n/ Category / Sastanak\nZahtev za dostavljanje ponuda za organizovanje događaja\nPoštovani, Udruženje za bezbednost i zdravlje na radu Srbije (SAOSH) u okviru projekta “Povećanje kapaciteta i jačanje uloga organizacija civilnog društva za poboljšanje uslova rada i dijaloga sa javnim institucijama“, broj Ugovora:2015/370-380,…\nDa li ste spremni za IEEP 2017? Saznajte sve o najznačajnijoj konferenciji u regionu\nŠesta regionalna konferencija pod nazivom “Industrijska energetika i zaštita životne sredine u zemljama Jugoistočne Evrope – IEEP 2017” biće održana od 21. do 24. juna 2017. godine, na Zlatiboru, u odmaralištu Ratko Mitrović. Kako nam objašnjavaju…\nNa predlog Fakulteta zaštite na radu u Nišu organizovan je sastanak na kome su dati predlozi, mišljenja i zaključci povodom daljeg unapređenja i razvoja modela kontinuirane edukacije, razvoj i unapređivanje opšte kulture i podizanje svesti svih…\nSastanak socijalno ekonomskog saveta za bezbednost o zdravlje na radu\nDana 14.03.2017. godine je održan sastanak Socijalno ekonomskog saveta za bezbednost i zdravlje na radu. Na sastanku je razmatran Pravilnik o izmenama i dopunama Pravilnika o prethodnim i periodičnim lekarskim pregledima zaposlenih na radnim mestima…\nKros – sektorski sastanak – Predstavnici javnih institucija\nRezime Kros-sektorski sastanak koji je održalo Udruženje za bezbednost i zdravlje na radu Srbije dana 28.02.2017. godine u sklopu aktivnosti projekta „Povećanje kapaciteta i jačanje uloge organizacija civilnog društva za poboljšanje uslova rada i dijaloga…\nKros – sektorski sastanak – Predstavnci OSH kompanija\nRezime Kros-sektorski sastanak koji je održalo Udruženje za bezbednost i zdravlje na radu Srbije dana 01.03.2017. godine u sklopu aktivnosti projekta „Povećanje kapaciteta i jačanje uloge organizacija civilnog društva za poboljšanje uslova rada i dijaloga…\nGLAVNA TEMA, PROJEKAT\nU skladu sa planiranim aktivnostima projekta "Povećanje kapaciteta i jačanje uloge regionalnih organizacija civilnog društva (CSO) za poboljšanje uslova rada i socijalnog dijaloga sa javnim institucijama”, u implementaciji Balkan OSH mreže, BALcanOSH.net, Udruženje…\nKros – sektorski sastanak – Unija poslodavaca, sindikati\nUdruženje za bezbednost i zdravlje na radu Srbije je je dana 21.12.2016. godine organizovalo kros -sektorski sastanak koji se odvija u okviru aktivnosti projekta „Povećanje kapaciteta i jačanja uloge regionalnih organizacija civilnog društva (CSO)…\nExpo 112: okrugli sto na temu predstavljanja projekta: ‚‚Povećanje kapaciteta i jačanje uloge CSO‚‚\nBALCanOSHnet, NOVOSTI, PROJEKAT\nU periodu od 11. do 14. oktobra 2016. godine na Beogradskom sajmu, održaće se 40. Međunarodni sajam prevencije i reagovanja u vanrednim situacijama i bezbednosti i zdravlja na radu ,,112 EXPO” pod pokroviteljstvom Ministarstva za rad, zapošljavanje,…\nOdržan sastank Komisije za dodelu Nacionalnih priznanja u oblasti bezbednosti i zdravlja na radu\nDOGAĐAJI, GLAVNA TEMA\nOdržan sastanak Komisije za dodelu Nacionalnih priznanja u oblasti bezbednosti i zdravlja na radu za 2015. godinu a u vezi evaluacije održane manifestacije i izrade kriterijuma za dodelu Nacionalnih priznanja u oblasti bezbednosti i zdravlja na radu za…


28. Jan 2020 501\nPonosni smo što je međunarodna ulična trka Prnjavor dobila petu, maksimalnu zvjezdicu od Evropske atletske federacije. Tome smo težili 20 godina, rekao je Željko Petrović, predsjednik Atletskog kluba Prnjavor, organizatora trke.\nPripreme za 27. mart i 21. uličnu trku "Prnjavor" traju nekoliko mjeseci, a da Prnjavorčani dobro rade potvrda je stigla iz Evropske atletske federacije.\n"Nama je bitno što smo došli na taj nivo, a prije dvijetri godine je bilo skoro nerealno da dođemo do pete zvjezdice. Godine 2016. bilo je više prepreka koje je trebalo da pređemo kako bismo došli do pete. Prije svega trebalo je da poradimo na kvalitetu takmičara, a uslov za nastup kvalitetnijih takmičara je nagradni fond, koji diktira listu učesnika. Ove godine zahvaljujući prije svega generalnom pokrovitelju kompaniji "Komerc Mali" podigli smo nagradni fond sa 5.000 na 10.000 KM", rekao je Petrović i dodao:\n"Takođe, od prošle godine je našu trku Ministarstvo porodice, omladine i sporta RS uvrstilo u manifestacije od posebnog značaja za RS, tako da dobijamo više sredstava, a zahvaljujući načelniku Prnjavora Darku Tomašu imamo bolje uslove staze, tako da je i to otvorilo vrata dobijanja pete zvjezdice."\nPetrović je istakao da ovo priznanje mnogo znači AK Prnjavor.\n"Odavno smo prepoznati u evropskom i svjetskom kalendaru, iz Evropske atletske federacije su nam rekli jednu interesantnu frazu: 'Ni manjeg grada ni veće trke'. Njima je zapalo za oko što je mali grad Prnjavor prepoznao značaj atletike i što imamo nekoliko hiljada ljudi koji prate trke, tako da je i publika uticala na dobijanje zvjezdice", rekao je Petrović, nekadašnji olimpijac.\nLjubav prema sportu, posebno atletici, Petrović je prenio na organizaciju trke koja je iz godine u godinu rasla.\n"Ideja za trku je moja. Ranije smo imali moto trke, bilo je i kroseva, a ja sam želio da imamo atletsku trku. Kao sportista sam mnogo putovao, učestvovao na brojnim trkama i želio sam da ugostim prijatelje i poznanike i tako je sve počelo. Prvo je to bila štafetna trka, a kasnije smo u klubu došli na ideju da napravimo kvalitetne trke", rekao je Petrović.\nJedna takva nas očekuje 27. marta, a prijave će zvanično biti otvorene za nekoliko dana.\n"U kontaktima smo s atletičarima iz Maroka, Kenije, Etiopije... Doći će, a uskoro će i ugovori biti potpisani, tako da ću tada moći detaljnije govoriti o učesnicima. Očekujem da trka bude kvalitetnija nego proteklih godina", istakao je Petrović.\nOsim glavnih trka seniora, nastupiće juniori, veterani, srednjoškolci, osnovci, cicibani, a biće i humanitarna trka.\nPrnjavorčani će i ove godine biti humani jer je sav prihod od startnina namijenjen Udruženju roditelja djece sa smetnjama u fizičkom i psihičkom razvoju "Neven", a i djeca iz tog udruženja će imati svoju trku.\n"Svi će dobiti zlatne medalje, a kao i prethodnih godina klub će se odreći prihoda od startnina i proslijediće ga 'Nevenu'. Prošle godine smo donirali više od 1.600 KM, a nadam se da će ove godini biti i više novca", rekao je Petrović.\nEvropska atletska federacija je ponovo ocijenila sa maksimalnih pet zvjezdica M:tel RMC Banjaluka polumaraton i uvrstila ga u kalendar prestižnih evropskih trka.\n"European Running4All jedan je od najrelevantnijih sajtova u ocjenjivanju sportskih, odnosno atletskih događaja u Evropi, koji u saradnji s atletskim federacijama evropskih država predstavlja garant da događaje uvrštene u njihov kalendar karakteriše spoj odlične organizacije, kvalitetnih uslova za trčanje i sjajne zabave. Ponosni smo na ovo priznanje", istakli su organizatori M:tel RMC Banjaluka polumaratona, koji će biti održan 11. aprila.\nTagovi: ulična trka Prnjavor


HomeVestiOdržana 68. sednica Opštinskog veća\nNa sednici Opštinskog veća, održanoj u četvrtak, 6. septembra, usvojen je Predlog Odluke o izmenama i dopunama Odluke o budžetu Opštine Šid za 2018. godinu. Članovi Opštinskog veća razmatrali su i utvrdili Predlog Rešenja o usvajanju Izveštaja o ostvarenju prihoda i primanja i izvršenju rashoda i izdataka Odluke o budžetu Opštine Šid u periodu od 1.januara do 30.juna tekuće godine.\nRazmatran je i usvojen Predlog Odluke o dugoročnom zaduživanju Opštine Šid za finansiranje kapitalnih projekata, te Predlog Kadrovskog plana Opštinske uprave, Opštinskog pravobranilaštva i stručnih službi Opštine Šid za 2018. godinu, kao i Nacrt novog Statuta Opštine Šid. Opštinsko veće razmatralo je Predlog Odluke o izmenama i dopunama Odluke o načinu ostvarivanja prava na materijalne pomoći deci, učenicima i studentima sa teritorije šidske opštine.\nNa sednici Opštinskog veća, između ostalog, razmatrani su Izveštaji o realizaciji godišnjih Programa poslovanja za period od 1. januara do 30. juna tekuće godine javnih komunalnih preduzeća Javna rasveta, usluge i održavanje, Vodovod, Standard i Zavod za urbanizam, kao i dopune programa JKP Javna rasveta, Vodovod i Standard.\nOpštinsko veće utvrdilo je Predlog Odluke o otuđenju garaža iz javne svojine Opštine Šid.


Eliminisani teroristi u Kumanovu, vođe Albanci s Kosova (video) - Sputnjik Srbija\n16:55 10.05.2015 (osveženo 16:19 05.10.2015) Preuzmite kraći link\nPomoćnik ministra unutrašnjih poslova Ivo Koteski je rekao danas da je policija pronašla tela 14 terorista u uniformama, kao i da je policijska akcija u Kumanovu danas završena.\n„MUP radi na identifikovanju poginulih terorista. Teroristička grupa je brojala više od 40 ljudi, a teroristi su planirali napade na makedonske institucije“, izjavio je Koteski.\nOn je na konferenciji za novinare rekao da su u pitanju Albanci sa Kosova i da se dovode u vezu sa formiranjem brojnih terorističkih i ekstremističkih grupa u regionu, odnosno, kako je rekao, figuriraju kao osnivači paravojnih struktura.\nKoteski nije isključio mogućnost da ima još poginulih terorista ako se, kako je rekao, ima u vidu da su objekti iz kojih su oni napadali policiju znatno oštećeni, te da je preostalo još objekata koji tek treba da budu pretreseni.\nDeo privedenih je od ranije poznat policiji, kazao je on, i dodao da teroristi sa sobom nisu imali lična dokumenta.\nOn je naveo da su oni u Makedoniju ušli početkom maja, s namerom da sredinom meseca počnu sa terorističkim napadima.\nDanas i sutra Dani žalosti u Makedoniji\nTokom policijske akcije pronađen je veliki arsenal oružja, a lideri oružane grupe su bili Muhamed Krasnići, poznat kao komandant Mališeva, Mirsad Ndrecaj, poznat kao komandant Nato, Sami Uškini, poznat kao komandant Sokoli, Bei Rizaj i Dem Šehu.\nTrojica od njih bili su u grupi terorista koji su se juče predali policiji. Koteski je napomenuo da do sada jedino nije konačno potvrđena identifikacija Mirsada Ndrecaja.\nMeđu identifkovanim je, kaže, i Džafer Zumberi iz Đakovice. Ostali su makedonski državljani i jedan državljanin Albanije.\nBroj poginulih civila još uvek nije poznat.\nRanije danas, novinska agencija MIA navela je da su poznati identiteti šestorice poginulih pripadnika policije: Žarko Kuzmanovski (32), Sašo Samoilovski (32), Nenad Serafimovski (28), Isamedin Osmani, Boban Ivanović i Goran Ilievski.\nU akciji je, takođe, povređeno 30 policajaca koji su smešteni u bolnicama u Skoplju, izvestila je MIA.\nPrema najnovijim informacijama, trenutno se u Kumanovu ne puca, iako su se noćas i jutros čuli pucnji iz automatskog oružja. Policija je raspoređena po gradu, ulice nisu blokirane, saobraćaj je normalizovan i prodavnice su otvorene, prenosi makedonska novinska agencija.\nPredsednik Makedonije Đorge Ivanov zakazao je za danas u 17.00 časova, sednicu Saveta bezbednosti u proširennom sastavu posle čega je najavljeno njegovo obraćanje građanima, saopšteno je iz predsednikovog kabineta. Na zasedanje Saveta bezbednosti, pored članova, pozvani su i predsednik opozicionog SDSM-a Zoran Zaev, lider DUI Ali Ahmeti i predsednik DPA Menduh Tačiji.\nSavet bezbednosti čine predsednik Đorge Ivanov, predsednik Skupštine Trajko Veljanoski, premijer Nikola Gruevski, ministar odbrane Zoran Jolevski, ministarka unutrašnjih poslova Gordana Jankuloska, ministar inostranih poslova Nikola Poposki i poslanici Veli Kreci, Fljora Kadriu i Naser Sejdini.\nMinistarstvo unutrašnjih poslova Makedonije jutros je saopštilo da su prethodne noći helikopteri nadletali Kumanovo u kome se čula sporadična pucnjava u naselju Diva.\nMinistarka unutrašnjih poslova Gordana Jankuloska sinoć je saopštila da je u subotnjoj policijskoj akciji poginulo pet policajaca, a da je 30 osoba povređeno, te da se dvadesetočlana teroristička grupa predala. Ona je rekla da žrtava ima i među civilima i među teroristima, ali nije želela da spekuliše njihovim brojem. Jankuloska je najavila da će policijska akcija trajati sve dok i poslednji terorista ne bude neutralisan. Cilj terorističkog napada grupe, ponovila je, bile su državne institucije.\nMediji su spekulisali da je naoružana grupa, koja je juče rano ujutru započela sukobe u dva kumanovska naselja nastanjena pretežno Albancima, imala između 50 i 70 osoba. U Makedoniji je proglašena dvodnevna žalost zbog poginulih policajaca, a skopski Viz er maraton, planiran za danas, je otkazan.\nPredsednik Vlade Srbije Aleksandar Vučić uputio je danas telegram saučešća predsedniku Vlade Republike Makedonije Nikoli Gruevskom, u kome ističe da Srbija osuđuje sve pokušaje destabilizacije Makedonije i regiona. Na hladnokrvnost, mir, uzdržanost i na nenasedanje na provokacije apelovalo je Ministarstvo spoljnih poslova Rusije, ambasada SAD, EU i Misija OEBS-a. Evropski komesar za proširenje Johanes Han je poručio da je duboko zabrinut za stanje u regionu Kumanova.\nnemiri, Kumanovo, Makedonija


Smart grupa nudi šansu za prvu zaradu mladima\nPočetna/BIZNIS/Smart grupa nudi šansu za prvu zaradu mladima\nSana Life 31. avgusta 2016.\tBIZNIS, KATEDRA Ostavite komentar\nUdruženje građana Smart grupa sprovodi projekat Tvoja prva zarada, namenjen mladima do 30 godina.\nBesplatnu, dvomesečnu obuku iz IT-ja pohađaće 30-oro studenta završnih godina ili onih koji su već diplomirali. Početak obuke predviđen je za prvu nedelju oktobra, a završetak poslednje nedelje novembra, a održaće se u Kancelariji za mlade Grada Niša.\n„Prvi put u Nišu sprovodi se ovakav projekat, a glavna ideja je da studenti koji već duže vreme traže posao sami sebi omoguće prvu zaradu i to u oblasti IT-ja“, rekao je na pres-konferenciji predstavnik Smart grupe Lazar Vučić. On je još dodao da ciljna grupa studenata ne obuhvata studente Elektronskog fakulteta, a da prednost imaju oni koji već duže vreme tragaju za poslom.\nPosle 50 časova obuke, polaznici će izraditi sopstveni web-sajt za potrebe klijenata i na taj način zaraditi između 200 i 300 evra u prvih mesec dana.\n„Među prioritetnim ciljevima Grada svakako je zapošljavanje mladih, a mi ćemo i dalje insistirati na ovakvim i sličnim projektima, koji obuhvataju neformalna predavanja i konkretna znanja dobijena od kompetentnih predavača“, kazala je Biljana Milojković iz Uprave za omladinu i sport Grada Niša. „Treba se okrenuti novim načinima traženja posla, zahtevima savremenog tržišta i savremene ekonomije“, dodala je ona.\nSvi zainteresovani mogu se prijaviti popunjavanjem prijavnog obrasca na fejsbuk stranici Smart Grupe, a prijave traju do 20. septembra.\nLink ka stranici Smart Grupe: https://www.facebook.com/SmartGrupa/\nLink ka prijavnom obrascu: http://goo.gl/KhKUwa\nProjekat se realizuje uz finansijsku podršku Grada Niša i Kancelarije za mlade Grada Niša.\nOznakegrupa IT kancelarija mladi Niš smart\nPrethodni “Viva Voce” gradi mostove između Leskovca i Istočnog Sarajeva\nSledeći Balkanski reli sutra stiže u Vlasotince


Vlada je spremna pružiti podršku investitorima\nSrijeda, 11 Februar 2015 21:55\nMinistar za ekonomske odnose i regionalnu saradnju Republike Srpske Zlatan Klokić izjavio je da će Vlada pružiti podršku investitorima koji žele da ulažu u Srpsku.\nNa sastanku Klokića i ambasadora Mađarske u BiH Jožefa Neđešija predstavljene su prednosti ulaganja u Republiku Srpsku u odnosu na zemlje u okruženju, poput jeftinije cijene električne energije, poreskih olakšica, kvalifikovane radne snage, kao i neiskorištenih potencijala u sektorima poljoprivrede i energetike.\nBilo je riječi o dosadašnjoj saradnji Mađarske i Republike Srpske, te nastavku te saradnje, a akcenat je stavljen na proširenje i jačanje privredne saradnje.\n"Ovaj sastanak je prilika da se upoznamo o potencijalima za zajedničke projekte i investicije da bi u narednom periodu mogli, korak po korak, raditi na njihovoj realizaciji", rekao je Neđeši.\nSastanku je prisustvovao i ekonomski savjetnik ambasadora Peter Hetei.\nPosljednja izmjena Ponedjeljak, 16 Februar 2015 13:27\nViše iz kategorije: « Sajam turizma u Beogradu od 19. februara Zarada preko interneta, mit ili realnost »


Ovogodišnja „Pekarijada“ završena je svečanim proglašenjem najboljih pekara Srbije u pet kategorija – najbolji u pripremanju tradicionalnog obogaćenog hleba je Lazar Milanov, u pripremanju bureka je Marjan Jerinić, somuna Srđan Stojanović, a buhtle sa džemom Marko Živković. Titulu „najboljeg mladog pekara“ poneo je Nenad Radovanović. Nacionalno takmičenje za najboljeg profesionalnog i mladog pekara organizovala je kompanija Lesaffre Srbija uz podršku Unije pekara Srbije. Profesionalnim pekarima, pobednicima u svim kategorijama, dodeljene su novčane nagrade, a najbolji mladi pekar nagrađen je zaposlenjem u jednoj od vodećih pekara u Srbiji. Posebnost ovog takmičenja jeste ta što će se hleb po recepturi „naj hleba“ „Pekarijade“ naći u ponudi pekare u Maxi supermarketima širom Srbije.\n„Drago mi je da smo organizovanjem „Pekarijade“ nagradili talenat, umeće i sposobnosti domaćih pekara. Iskustva profesionalaca koji su prošle godine učestvovali na Evropskom pekarskom prvenstvu motivisali su nas da pokrenemo nacionalno takmičenje. Naša namera jeste da „Pekarijadu“ učinimo tradicionalnom manifestacijom, jedinstvenom u industriji pekarstva, koju karakteriše spoj znanja i iskustva domaćih pekara, ali i primena novih trendova i deljenje dobre energije“, izjavila je Milena Obradović, marketing menadžer kompanije Lesaffre član organizacionog komiteta „Pekarijade“.\nTokom protekle tri nedelje u Lesaffre pekarskom centru više od 170 profesionalnih i mladih pekara pokazalo je svoje umeće u pripremanju različitih pekarskih proizvoda. Sve kandidate ocenjivao je stručni žiri koga su činili predstavnik Unije pekara, članovi našeg tima koji je prošle godine učestvovao na Louis Lesaffre Coupe – Evropskom pekarskom prvenstvu, predstavnici Maxi supermarketa, kao i predstavnik Mlinpek zavoda. Pored mogućnosti da osvoje neku od nagrada, takmičari na „Pekarijadi“ imali su jedinstvenu priliku da steknu dragoceno iskustvo koje im može pomoći u daljem profesionalnom radu.\nProglašenje pobednika održano je u teatru Madlenianum, a za dobar program, bili su zaduženi umetnici, ali i sami finalisti „Pekarijade“ u kategoriji burek koji su na sceni izveli tzv. „bacanje testa“. Pored glavnih nagrada namenjenih pobednicima, finalistima takmičenja uručene su i specijalne nagrade među kojima su i priznanja za „najiskusnijeg“, „najvrednijeg“, „najupornijeg“ i „najoriginalnijeg“ pekara.\nPodršku ovogodišnjoj „Pekarijadi“ pružile su i „Bongard“ i „Sadex“ – pekarske mašine i oprema, kao i kompanije „Dijamant“ iz Zrenjanina i „Pobeda plus“ iz Niša.\nParcela u Novom Sadu prodata za gotovo 4 milijarde dinara


Zvezdaši “okupirali” Marakanu zbog karata za Ligu šampiona – BiGportal.ba\nZvezdaši “okupirali” Marakanu zbog karata za Ligu šampiona\nCrvena zvezda otpočela je prodaju ulzaznica za grupnu fazu Lige šampiona za članove kluba sa izmirenom članarinom.\nVeliki broj navijača, vlasnika sezonskih karata, od jutra je na blagajnama stadiona Crvene zvezde gde čeka svoj red kako bi gledao crveno-bele u Ligi šampiona.\nVlasnici članskih karata od danas do 10. septembra biće u prilici da kupe ulaznice na blagajnama stadiona “Rajko Mitić” u periodu od 10 do 18 časova, dok će redovna prodaja početi u utorak, 11. septembra.\nSvi članovi sa izmirenim članarinama imaju pravo preče kupovine, dok vlasnikci sezonskih ulaznica imaju i popust od 50%. Prilikom kupovine, neophodno je da članovi kluba, osim ličnog dokumenta, na uvid predaju člansku, a vlasnici sezonskih ulaznica i člansku i sezonsku kartu.\nPodsetimo, prodaja sezonskih ulaznica je završena 31. avgusta, dok svi zainteresovani člansku kartu mogu da kupe u prostorijama servisa za članstvo na zapadnoj tribini stadona “Rajko Mitić” radnim danima od 10 do 18 časova.


HOĆE LI, KONAČNO, ZRENjANINCI MOĆI DA ODAHNU OD SMRADA KAFILERIJE – Zrenjanin\nKako oprati vazduh – sledi novo podešavanje sistema\nProces montiranja opreme za neutralizaciju mirisa ćemo završiti. Jedan deo opreme je montiran, kasnili smo dvadesetak dana, ali je 19. septembra pušten u rad. Druga faza prečišćavanja vazduha jeste novi sistem za ventilaciju koji ima skoro duplo veći kapacitet od potrebnog – za naš pogon je dovoljno 56.000 metara kubnih izmene vazduha na sat. Postoji automatska regulacija usisavanja vazduha za njegovo pranje. Naime, voda sa Kurmajerovog tornja pere vazduh od gasova, a na druge se deluje natrijum hipohloridom – ističe Jovan Popović, direktor kafilerije u Zrenjaninu u vlasništvu „Matijevića”.\nRAD SISTEMA SE PRATI\nPopović je prošle nedelje, u ragovoru sa građanima Mesne zajednice „Dositej Obradović”, koji je organizovao Zrenjaninski socijalni forum, tvrdio da je u ponedeljak počeo probni rad sistema za automatsko doziranje hlora, a da je sledeći korak da se iznađu pravi parametri, uključijući i prečistač otpadnih voda. Objasnio je da sistem za deodorizaciju koristi vodu za pranje vazduha, pa ju je neophodno prečistiti. Popović je za „Zrenjanin” rekao da se rad novog sistema danonoćno prati, i da je u fazi finog podešavanja.\nInstitut Prirodno-matematičkog fakulteta u Novom Sadu je zadužen za monitoring otpadnih voda a, kako je rekao Popović, dosadašnji rezultati su zadovoljavajući. „Prekon” je angažovao Institut da meri emisiju gasova i naveo da vrednosti akroleina i amonijaka nisu prelazile granice detekcije, a da količina vodonik-sulfida nije išla preko zakonski dozvoljene granice. Takođe, on tvrdi da je, u odnosu na dosadašnji, novi prečistač mnogo efikasniji i da će, zahvaljujući njemu, otpadne vode sada moći da se ispuštaju u gradsku kanalizaciju, a ne u 400-500 metara od fabrike udaljeni Aleksandrovački kanal, kao do sada, gde otpadne vode ispuštaju ostale fabrike iz industrijske zone.\nKafilerija u Zrenjaninu je počela da radi 1984. godine. Sve te godine stanovnici naselja koja se nalaze blizu nje, pa i udaljenijih, često su se gušili u smradu koji je poticao iz „Prekona”. Naj-\nuporniji od njih, Đula Feldeši, vodio je „bitku sa vetrenjačama”, ali je bio istrajan da dokaže da nesnosni smrad potiče od kafilerije. Otuda i dalje nepoverenje stanovnika da će imati čist vazduh.\nŠTA AKO NE USPE\nPomoćnik gradonačelnika Duško Radišić kaže da je prošlo više od godinu dana od prethodnih razgovora na tu temu, oprema je nabavljena, ali se smrad oseća, tako da je u avgustu bilo 14 prijava građana, a u septembru sedam. On je rekao da je jedno od rešenja bilo izmeštanje kafilerije iz grada, ili njeno zatvaranje, mada u Srbiji postoje samo dve državne kafilerije.\n– Kao grad ćemo učiniti sve da se reši pitanje kafilerije, odnosno smrada. Sada je nabavljena nova oprema, i ako ovo ne urodi plodom, preduzećemo sledeće korake – istakao je Radišić.\nPetar Ilić, bivši inspektor zaštite životne sredine, koji je 2016. godine podneo prijavu protiv „Prekona”, kaže da je očekivao ostavke odgovornih iz Gradske uprave jer ništa od onoga što su obećavali nije ispunjeno.\n– Navodite da je krivičnu prijavu protiv „Prekona” podnelo nadležno gradsko odeljenje, iako sam to ja učinio 2016. godine. „Prekon” po zakonu mora da dva puta godišnje meri zagađujuće materije u vazduhu koje građani osećaju i kažu da smrdi. Te godine oni nisu obavili merenje od 1. januara do 30. juna, što je ozbiljan privredni prestup – tvrdi Ilić.\nIlić je naglasio da je Privredni apelacioni sud poništio prethodnu sudsku odluku i vratio je na razmatranje, tako da se očekuje dalji razvoj sudskih događaja. Inače, kazna je obuhvatala zabranu rada od tri godine i novčanu kaznu. On ističe da nijedna referentna ustanova, zadužena da odredi prisustvo akroleina u vazduhu prilikom tehnološkog procesa, nije licencirana za to. Takođe i to da od 1. januara „Prekon” nije u obavezi da meri prisustvo akroleina u vazduhu, jedino treba da meri prisustvo amonijaka i vodonik-sulfida.\n„VINEKS”: RAK-RANA LUKIĆEVA\nEkološki aktivisti iz Lukićeva, dr Tomislav Stevanović, Milan Ružičić, Dušan Vukotić i Zoran Milanović, još jednom su upozorili da destilerija „Vineksa” ugrožava životnu sredinu i zdravlje ljudi. Izgradnja bioenergane je stala. Zagađeni su i vodotokovi, deca, stariji bolesnici.\n-Lokalni političari moraju da shvate da iza nas ne stoji nikakva stranka, već očaj ljudi koji se bore za osnovno – zdravu vodu, vazduh i čistu hranu – rekao je dr Stevanović.\nDISKUSIJA O „PREKONU“: Nova oprema ali smrad se i dalje oseća\n← REDITELj LjUBOSLAV MAJERA O NOVOJ PREDSTAVI U ZRENjANINSKOM TEATRU\nREKONSTRUKCIJA TOPLOVODA U GRADSKOJ BAŠTI VODI U DALEKU, ISTORIJSKU PROŠLOST →


Željka Cvijanović i Milorad Dodik putuju u Sankt Peterburg | BL Portal\n“Imaćemo i sastanke sa ljudima iz kompanije ‘Gasprom’, jer smo zainteresovani da gas dođe u Republiku Srpsku i da razvijamo svoju gasnu infrastrukturu”, rekla je Cvijanovićeva.\n“Saradnja dobro funkcioniše i imamo dobro političko razumijevanje Rusije, koja ne radi u interesu jednog a na štetu ostalih, već se u BiH dosljedno pridržava Dejtonskog sporazuma. U tom smislu zahvalni smo za njihovu prezentaciju određenih naših stavova i stvari u Savjetu bezbjednosti UN, pogotovo kada visoki predstavnik u BiH podnosi izvještaj. To mora da se poštuje”, poručila je Cvijanovićeva, prenosi ATV portal.\nSrpski član Predsjedništva BiH Milorad Dodik rekao je ranije da putuje u Sankt Peterburg da bi rehabilitovao dogovor u vezi sa gasom i odvajanju kraka ruskog gasovoda “Turski tok” za Republiku Srpsku.\n“Sastaću se sa ljudima iz ‘Gasproma’ i sa njima razgovarati o odvajanju kraka za Republiku Srpsku da bi doveli gas u Banjaluku iz ekonomskih i ekoloških interesa, kao i izgradnji gasne termoelektrane”, istakao je Dodik.\n“Na poziv predsjednika Ruske Federacije Vladimira Putina, učestvovaću na Ekonomskom forumu u Sankt Peterburgu kojem će prisustvovati i predsjednik Kine Si Đinping, kao i još neki lideri zemalja BRIKS-a i razgovaraću sa nekima od njih”, rekao je Dodik.


Osumnjičenog za objavljivanje spiskova inficiranih privode na saslušanje u Osnovno državno tužilaštvo\nSlužbenici policije uhapsili su M.R. iz Podgorice zbog sumnje da je objavio spisak oboljelih od korona virusa.\nKako je sinoć ( 7.april ) saopšteno iz Osnovnog državnog tužilaštva u Podgorici on se sumnjiči da je izvršio krivično djelo neovlašćeno prikupljanje i korišćenje ličnih podataka – spiska oboljelih od korona virusa.\n“Prema podacima kojima raspolažemo, on je kao službeno lice zaduženo da podatke o oboljelima od COVIDA-19 objavi putem “IDO” sistema, iste podatke putem aplikacije Viber proslijedio i drugim osobama, koje, iako su mu kolege, nijesu ovlašćene da raspolažu tim podacima”, naveli su iz Tužilaštva naglasivši da se istraga nastavlja kako bi utvrdili da li je još neko službeno lice učestvovalo u neovlašćenom korišćenju oviih ličnih podataka.\nSpisak sa preko 60 imena, inficiranih korona virusom u Podgorici je od 3. aprila distribuiran na društvenim mrežama a na dokumentu su bili i matični brojevi i godina rođenja građana.\nIstog dana, Vlada Crne Gore na Twitteru je osudila objavljivanje imena lica oboljelih od korona virusa.\n"Time se narušavaju osnovna ljudska prava! Pozivamo nadležne državne institucije da hitno ispitaju gdje je izvor ovog spiska i identifikuju one koji distribuiraju ove informacije", napisano je na Twitter nalogu Vlade.\nPoslanici većine parlamenatrnih partija i aktivisti civilnog sektora, osudili su objavljivanje spiska i zatražili hitnu reakciju državnih organa.


Nacionalni park Kornati :: vikendi.com\nNP "Kornati" se često u turističkim publikacijama navode kao "nautički raj". I doista, "slalomskim" krstarenjem izmedju 89 nezaboravnih otoka, otočića i grebena - koliko ih ima u NP "Kornati" - isprobat ćete sve svoje nautičke vještine i sposobnosti, posebice ako vam i vrijeme u tome "pomogne". Za krstarenje ne treba vam ništa posebno osim ulaznice u NP "Kornati".\nPosjetiti NP "Kornati", a ne zaroniti u svijet podmorja, gotovo da je grijeh. Kvalificirani autonomni ronioci u tom su smislu u povlaštenom položaju: mogu uživati u onim vrijednostima zbog kojih je (između ostalog) područje i proglašeno nacionalnim parkom. Za one druge pak, koji nemaju ronilačku kvalifikaciju, preporučamo da uz pomoć maske i disalice ipak zavire u modre dubine čistog i prozračnog kornatskog mora, jer se i s površine može puno toga nezaboravnoga vidjeti.


Sabor politikologa „Urušavanje ili slom demokratije“ (2016) | Udruženje za političke nauke Srbije\nMeđunarodna naučna konferencija, Sabor politikologa, koja se tradicionalno održava na Fakultetu političkih nauka u organizaciji Udruženja za političke nauke Srbije i Fakulteta političkih nauka ove godine je otvorena pod nazivom „Urušavanje ili slom demokratije“. Dekan Fakulteta političkih nauka, prof. dr Dragan R. Simić je pozdravio učesnike i paneliste, naglasivši da je tema ovogodišnjeg Sabora izuzetno važna za istraživače političkih nauka, jer je problem krize demokratije sve prisutniji kako u zemljama u regionu tako i u drugim zemljama sveta. Na uvodnoj reči govorio je i Srđan Đurović, ispred Fondacije za otvoreno društvo Srbija koje je podržalo ovu konferenciju, , koji se osvrnuo na prethodne godine Sabora i kao izuzetnu privilegiju istakao sve veći broj učesnika i stručnjaka koji dolaze iz različitih zemalja. Prisutnima su se obratili i Nebojša Vladisavljević, predsednik Udruženja za političke nauke Srbije, koji se zahvalio sponzorima i upoznao učesnike sa programom Sabora, a potom i Milan Podunavac, predsednik Balkanskog udruženja za političke nauke.\nProgram Sabora politikologa 2016\nNakon uvodne reči usledio je panel pod nazivom „Zarobljenost države i potencijalni lekovi” kojim je moderirao Nenad Dimitrijević, profesor na Katedri za političke nauke na Centralnoevropskom univerzitetu. Milada Ana Vahudova sa Univerziteta Čapel Hil u Severnoj Karolini govorila je o velikim promenama u pozicijama važnih političkih stranaka u regionu u poslednjih petnaest godina u odnosu na proces evrointegracija i uporedila političku kompeticiju partija u Bosni, Makedoniji, Srbiji i Hrvatskoj. Predavanje profesora Dušana Pavlovića sa Fakulteta političkih nauka u Beogradu je bilo na temu ekstraktivnih institucija u Zapadnoj Evropi i ulozi javnih i demokratskih institucija u demokratskom procesu u jednoj zemlji. O fenomenu zarobljenosti države u zemljama Zapadne Evrope i komparativnoj analizi Srbije i Makedonije u tom pogledu govorio je Keiči Kubo sa Fakulteta političkih nauka i ekonomije Univerziteta Vaseda u Tokiju. Ruzbek (Rudi) Bejker sa Univerziteta Suri u svom izlaganju govorio je o mogućnostima i rizicima direktne demokratije kao načinu prevazilaženja zarobljenosti države na primeru američke države Kalifornija.\nPredsedavajući drugog panela „Izazovi demokratizacije u regionu“ bio je profesor Vukašin Pavlović sa Fakulteta političkih nauka u Beogradu. Profesor Slaviša Orlović govorio je na temu „Interesne grupe i konsolidacija demokratije“ istakavši da je razumevanje interesnih grupa važno jer nam ono mnogo govori o tome kako funkcionišu, odnosno ne funkcionošu političke institucije i kakva je distribucija moći u društvu. On je ukazao da je u pluralističkim društvima država arena za nadmetanje između različitih interesa. „Izbori 2016. godine i (totalni) poraz autonomaške ideje u Vojvodini“ tema je kojom se bavio prof. dr Duško Radosavljević iz Vojvođanske politikološke asocijacije iz Novog Sada. Profesor Radosavljević je u okviru svog izlaganja kazao da su izbori 2016. godine održani bez zalaganja za jasne političke ciljeve, bez svesti šta je cilj izbora, a partije demokratske opcije posebno one sa automaškim i nacionalnim predznacima su se olako odrekle zalaganja za izmenu statusa Vojvodine.\nTema narednog panela ticala se radikalizacije politike u vremenu ekonomske krize. Mislav Žitko sa Filozofskog fakulteta Sveučilišta u Zagrebu, govorio je o trenutnoj krizi u Evropskoj uniji, kao i antagonizmu između kapitalizma i demokratije, koja je u njenom korenu. „Prelomni problem sa kojim se danas susrećemo jeste to što socijalni bes i frustracije koji su uzrokovani krizom kapitalizma, kao i približavanjem levih partija elitističkim platformama, vode do identifikacije pripadnika radničke klase sa nacionalističkim i ksenofobičnim partijama“, objasnio je Žitko. Nenad Dimitrijević sa Odseka za političke nauke Centralno-evropskog univerziteta analizirao je promene koje su vezane za model zapadne demokratije, te je postavio pitanje da li se danas može uopšte govoriti o demokratiji, ili je u pitanju doba post-demokratije. „Globalizacija je dovela do promena kada je u pitanju institucionalna konfiguracija osnovnih demokratskih kategorija“, rekao je Dimitrijević. Biljana Đorđević sa Fakulteta političkih nauka govorila je o odnosu i nerešivom sukobu između kostitutivne moći i konstitucionalnog obrasca. „Da bi se shvatio koncept konstitutivne moći, neophodno je definisati ko je njen subjekt. Ako se uzme da nju čine obični ljudi – pripadnici radničke klase, ili oni siromašni – dolazi se do zaključka da konstitutivna moć ne u uspeva da transformiše ustavni obrazac“, izjavila je Đorđević. Ona je dodala da, iako se govori da su zakoni legitimni zato što su doneti od strane naroda, na najveći broj zakona oni koji treba da im se pokoravaju nemaju nikakvog uticaja, a čak su i ustavne odredbe često nametnute bez učešća naroda. Ivan Stefanovski sa Instituta za humanističke i društvene nauke iz Firence, objašnjavajući poreklo mobilizacije odnosno društvenih i političkih pokreta na Balkanu, naveo je procese demokratske i ekonomske tranzicije kao glavne razloge. On se osvrnuo na „Bosansko proleće“, kao i proteste u Makedoniji kako bi pokazao da je nedostatak formalne demokratizacije doveo do površne demokratije, što je uzrokovalo proteste. „Dalja mobilizacija mogla bi voditi do demokratizacije odozdo“, zaključio je Stefanovski. Ovaj panel moderirao je Marko Simendić.\nSledeći panel „Kriza demokratije i uspon mešovitih režima“ otvorio je profesor Alpar Lošonc sa Univerziteta u Novom Sadu izlaganjem o analizi političko – ekonomskog sistema koji se u Mađarskoj vezuje za premijera Viktora Orbana. „Orban je klasični predstavnik tranzicionog procesa i političar koji je svoju karijeru počeo na liberalnoj strani“, izjavio je Lošonc. Na to izlaganje se nadovezao Aleksandar Milošević sa Fakulteta političkih nauka Univerziteta u Beogradu koji je objasnio da su ekonomska kriza iz 2008. godine i ekonomski oporavak koji je usledio prouzrokovali rastuću ekonomsku nesigurnost u razvijenim zemljama. On je takođe naglasio da je od 70-ih godina uočljiv uspon ekonomskog nacionalizma u državama novih demokratija, pre svih Mađarske i Poljske. Boris Varga iz Vojvođanske politikološke asocijacije Novog Sada govorio je o globalnoj demokratskoj recesiji i stanju režima na prostoru bivšeg SSSR-a. On se osvrnuo na teoriju Dajmonda koja govori o tome da se u periodu između 1974 - 2007. godine beleži rast broja demokratskih država, a kasnije sve više opada. Marko Veković sa Fakulteta političkih nauka Univerziteta u Beogradu je predstavio istraživanje u kojem se bavio problemom merenja demokratizacije i odnosu pravoslavnog sveta sa demokratskim procesom. „Dominatno pravoslavne zemlje su doprinele trećem talasu demokratizacije“, zaključio je Veković. O odnosu neefikasnosti italijanskih političkih institucija i osnaživanja legitimiteta nedemokratskih političkih koncepata govorio je Radivoje Jovović sa Fakulteta za pravne i poslovne studije dr Lazar Vrkatić iz Novog Sada. On je dodao da nova reforma izbornih pravila, poznata kao izborni sistem „Italikum“ oličava prelazak tradicionalno najvećih partija levog i desnog dela partijskog sistema na pozicije nedemokratskog karaktera. Predsedavajući panela bio je Siniša Tatalović sa Fakulteta političkih nauka, Sveučilišta u Zagrebu.\nPetim panelom pod nazivom: „Savremeni Balkan: Od neliberalne demokratije do hibridnih režima“, moderirao je Keiči Kubo sa Fakulteta političkih nauka i ekonomije Univerziteta Vaseda u Tokiju. Prvu studiju „Evaluacija demokratije slušanjem građana: srpska i bugarska javna sfera“ predstavio je Džejms Doson sa Kings Kolexa, Univerziteta u Londonu, koji je demonstrirao rezultate svog etnografskog istraživanja i pokazao razlike u razmišljanjima između visoko obrazovanih i politički aktivnih građana Niša i Plovdiva u Bugarskoj. Potom se prisutnima obratio Bojan Todosijević sa Instituta društvenih nauka Univerziteta u Beogradu i predočio korelaciju koeficijenata između autoritarizma, nacionalizma, evaluacije vlasti i partijske preferencije na osnovu istraživanja javnog mnjenja. Dane Taleski iz Centra za napredne studije u Jugoistočnoj Evropi demonstrirao je studiju koja je u toku i koja istražuje hibridne režime, koji predstavljaju mešavinu autoritarizma i demokratije (npr. kompetitivni autoritarizam, defektivna demokratija). Profesor Nebojša Vladisavljević sa Fakulteta političkih nauka u Beogradu u svom izlaganju pod nazivom „Sumrak izborne demokratije? Autoritarna manipulacija i otpor u Srbiji i na Balkanu“ izneo je distinkciju između izborne i reprezentativne demokratije i objasnio današnju demokratiju kao majorizaciju, koja ide dalje od izborne demokratije.\nPanel „Bezbednost, demokratija i migrantska kriza u Evropi“ otvorio je Nemanja Džuverović sa Fakulteta političkih nauka, Univerziteta u Beogradu. Siniša Tatalović sa Fakulteta političkih znanosti, Sveučilišta u Zagrebu, govorio je na temu „Izbjeglička i migracijska kriza u Evropi i Hrvatskoj: političke integracije migranata“. Tatalović je istakao da je Hrvatska odabrala humanitarni pristup koji se uglavnom zasnivao na slobodnom protoku migranata čija je glavna destinacija Nemačka. Židas Daskalovski sa Univerziteta Kliment Ohridski iz Bitolja održao je predavanje o geopolitici i proširenju Evropske unije na Zapadnom Balkanu, o značaju principa, regionalnih igrača i velikih sila. Daskalovski je podsetio da je Evropska unija u institucionalnoj krizi i da je više interesuje oblast stabilnosti nego proširenja. On je istakao da lokalna elita koriste medije i nacionalizam da bi ostala na vlasti, što nije dobro za demokratiju. Izlaganje Miloša Šolaje sa Fakulteta političkih nauka, Univerziteta u Banja Luci ticalo se demokratije i teritorije, izgradnje države, separatizma, particija i „de facto“ države u postsocijalističkom prostoru. Šolaja je objasnio da su ključna pitanja da li je samoproglašenje izraz demokratskih težnji i da li je moguće uspostaviti demokratiju kao globalni poredak, što predstavlja američku viziju sveta. O demokratskim ustanovama i bezbednosti govorio je Nikola Vujinović, sa Fakulteta političkih nauka, Univerziteta u Beogradu. On je ukazao da institucije bezbednosti kao što su vojska i policija mogu da ugroze demokratske institucije naročito one koje nemaju dugu istoriju i stabilnost, a da bi se to sprečilo potrebne su demokratska i civilna kontrola.\nPanel koji nosi naziv „Izazovi demokratizacije u regionu 2“ otvorila je Tijana Perić Diligenski sa Instituta za političke studije u Beogradu. „Političko uslovljavanje tek će biti najintenzivnije. Iz Brisela je stigao signal da će svaki uspeh biti nagrađen, a svaki neuspeh sankcionisan“, saopštila je u svom izlaganju „Antikoruptivna paradigma na postjugoslovenskom prostoru“. Nikoleta Tomović sa Humanističkih studija Univerziteta Donja Gorica iz Podgorice demonstrirala je svoju studiju „Ishodi demokratizacije na Balkanu – da li unutarpartijska demokratija ima perspektivu u Crnoj Gori?“ u kojoj se služila dvodimenzionalnim modelom hrvatskog teoretičara Gorana Čulara. Pred početak diskusije Milorad Đurić sa Univerziteta EDUCONS ukazao je da su društveni procesi neprekidni izvor problema u kojem svako rešenje stvara novi problem, kao i da je nacionalna država uslov mogućnosti demokratskih promena u svom izlaganju „Problem legitimacijskog deficita u savremenoj demokratiji“. Moderator panela bio je Bojan Vranić.\nPrvi dan Sabora politikologa zatvoren je okruglim stolom Balkanskog udruženja za političke nauke (BPSA) na kom su panelisti diskutovali o usponu liberalizma i desničarskog ekstremizma na teritoriji Balkana. Moderator okruglog stola bila je Biljana Đorđević. Pre svog izlaganja, predsednik Udruženja, profesor Milan Podunavac pozvao je učesnike da održe minut ćutanja u čast profesora Dimitra Mirčeva, nedavno preminulog predsednika Makedonskog udruženja za političke nauke.. Kroz prezentaciju, profesor Podunavac je ukazao na socijalnu dinamiku koja vlada na Balkanu, a prouzrokovana je politikom straha koju stvaraju desno orijentisane struje. Ana Krasteva, profesorka na Novom bugarskom univerzitetu, na primerima migrantske i ekonomske krize, kao i tenzije koja vlada prema manjinama, objasnila je kako funkcioniše desnica u Bugarskoj. Nenad Marković ispred Makedonskog udruženja za političke nauke osvrnuo se na fundamentalne vrednosti društava u tranziciji, među kojima je i društvo balkanskih zemalja. On je takođe istakao i značaj borbe protiv korupcije, ali i protiv verovanja u političke mitove koji prate ove zemlje. Profesorka sa Univerzita u Severnoj Karolini, Milada Ana Vahudova, uočila je nedostatak jake opozicije kao jedan od ključnih problema, prisutan kako u Srbiji, tako i u Češkoj pa čak i u Severnoj Karolini. Džejms Doson sa Univerziteta u Londonu zatvorio je panel praveći paralelu između zemalja istočne i centralne Evrope u njihovom ophođenju prema ekstremnoj desnici. Nakon pojedinačnih izlaganja, panelisti su sa ostalim učesnicima komentarisali prethodno izneta mišljenja o usponu ekstremnih desnica na Balkanu.\nDrugog dana Sabora politikologa na Fakultetu političkih nauka održana su četiri panela koja su pratila aktuelne teme. Prvim panelom pod nazivom Demokratske institucije u previranju („Democratic Institutions in flux“) moderirao je Dušan Pavlović sa Fakulteta političkih nauka Univerziteta u Beogradu. Pavel Šaradin, sa Odeljenja za evropske i političke studije Filozofskog fakulteta Palacki univerziteta u Olomoucu i Lukaš Vomlela sa Instituta za centralno–evropske studije Fakulteta za javne politike, Šleskog univerziteta u Opavi, govorili su o tome kako je ekonomska kriza uticala na promenu u kompeticiji političkih partija i partijskih sistema širom Evrope. Oni su analizirali političke partije i partijske sisteme Poljske i Češke i ukazali na različitu ulogu rimokatoličke religije kroz poređenje češkog liberalizma i poljskog katolicizma. „Dok partijski sistem Češke tradicionalno predstavlja jedan od stabilnijih sistema post-komunističke Evrope, sa manje ili više stabilnim političkim partijama, postoje mnoge promene u partijskoj kompeticiji i relevantnim političkim partijama u Poljskoj“, izjavio je Šaradin. O korupciji u Srbiji i Rumuniji pričao je Valentin Stoian sa „Mihai Viteazul“ Nacionalne obaveštajne akademije iz Bukurešta. „Obe države, i Rumunija i Srbija, su trenutno uspešno angažovane u vođenju ofanzivne anti–koruptivne politike. Za razliku od Rumunije koja tretira problem korupcije kao bezbednosni problem, Srbija je odabrala tradicionalne mehanizme zasnovane na sprovođenju zakona u svojoj strategiji borbe protiv korupcije, istakao je Stoian. On je naglasio da će strategija Srbije, možda imati manje efekta u nekom bližem periodu ali će verovatno imati manje uticaja na konsolidaciju demokratije na duže staze. Marko Krtolica sa Univerziteta Sv. Ćirila i Metodija iz Skoplja je ukazao na to da su političke partije novog radikalnog pravca glavna i stalna pretnja za liberalne vrednosti i tokove u zapadnim demokratijama. On je objasnio da je skoro čitava druga polovina dvadesetog veka ispunjena usponom i padovima novih radikalnih desnih partija u zemljama prvog i drugog talasa demokratizacije. Goran Šibakovski sa Univerziteta Sv. Apostola Pavla iz Ohrida je pričao o istraživanju parlamenata u zemljama Zapadnog Balkana i slabljenju tih institucija.\nSledeći panel „Sloboda štampe u Srbiji i regionu“ otvorile su Ana Milojević i Aleksandra Krstić sa Fakulteta političkih nauka u Beogradu. One su održale prezentaciju o demokratizaciji medija u Srbiji, istraživanjem novinarske etike kroz analizu naslova kao i uzajamne veze naslova i teksta u dnevnoj štampi. Ukazale su da je Etički kodeks novinara u Srbiji siromašniji u odnosu na slične propise u regionu i svetu. Posebno su istakle devet tipova nepravilnosti naslova koji ukazuju na sve veću tabloidizaciju novinarske profesije. Nakon njihovog izlaganja, Jovica Pavlović sa Fakulteta političkih nauka predstavio je svoje istraživanje na temu „Pritisci izvršne vlasti na nezavisna tela: Onlajn napadi na ombudsmana.“ Pavlović je primetio drugačije funkcionisanje društvenih mreža u odnosu na tradicionalne medije usled nemogućnosti tradicionalne kontrole organa vlasti na sadržaj koji se tamo pojavljuje, ali i prisutvo velikog broja partijskih pristalica koji zauzimaju prostor društvenih mreža sa ciljem da manipulišu javnim mnjenjem. Panel je moderirala Ivana Spasić sa Filozofskog fakulteta Univerziteta u Beogradu.\nTreći panel drugog dana Sabora politikologa pod nazivom: „Demokratski pad na Balkanu iz uporednih perspektiva“ moderirao je Nenad Marković iz Makedonskog udruženja za političke nauke. Nataša Vunš sa Škole za slovenske i istočnoevrpske studije Univerziteta u Londonu - govorila je o krizi demokratije u današnjem svetu. „Demokratsko nazadovanje postaje sve uobičajenije među zemljama Zapadnog Balkana, kandidatima koji su u procesu pregovora o pristupanju u Evropsku uniju, ali i među onim zemljama koje su ušle u Evropsku uniju u poslednjim talasima proširenja“ . Ona dodaje da trenutni autoritativni trendovi na Zapadnom Balkanu šalju zabrinjavajući signal transformacijskoj moći Evropske unije, sugerišući da članstvo u Evropskoj uniji nije više toliko privlačno. O problemima tranzicije i demokratske konsolidacije u Makedoniji pričala je Gordana Siljanovska Davkova sa Univerziteta Sveti Ćirilo i Metodije u Skoplju. Ona je istakla da je i nakon 26 godina tranzicije i borbe za demokratsku konsolidaciju glavna odlika političkog života u Makedoniji i dalje „nenormalnost“ . „Mi sa Zapadnog Balkana smo potpuno nespremni ušli u tranziciju, što je kasnije imalo velikih posledica na politički život na ovim prostorima“, podvukla je ona. Nadežda A. Ponomarenko sa Fakulteta političkih nauka, Ruske predsedničke akademije za nacionalnu ekonomiju i javnu upravu kao glavnu temu svog istraživanja istakla je demokratizaciju i vladajuće elite u modernim transformacijskim sistemima. „Moja studija zapravo pokazuje kako proces demokratizacije utiče na principe formiranja i funkcionisanja vladajućih elita u modernim transformacijskim političkim sistemima. Formiranje demokratskog režima je složen proces koji se odlikuje specifičnostima u zavisnosti u kojem društvenom sistemu je formiran“ . Ona još naglašava i tri ključne faze ovog procesa, a to su: fragmentacija, institucionalizacija i konsolidacija. Poslednje istraživanje na ovom panelu prezentovala je Elda Zotaj sa Univerziteta Aleksandar Mojsije u Draču. Cilj njenog rada je bio da pokaže neuspešnost demokratskoj projekta u Albaniji. „Albanija je bila poslednja zemlja komunističkog bloka koja je promenila sistem. Ako se vratimo u istoriju možemo da vidimo da ona, baš kao ni Rusija, nije imala nijedan uspešan demokratski projekat“, ističe Zotaj i ukazuje da je i u Albaniji baš kao i u ostalim zemljama Zapadnog Balkana tranzicija išla sporo jer je u svim tim zemljama preovladavala ista filozofija: dominiraj, nemoj da vodiš.\nNaredni panel nosio je naziv „Kriza predstavničke demokratije“ kojim je moderirala Ana Matan sa Fakulteta političkih znanosti Sveučilišta u Zagrebu. Cirila Toplak sa Fakulteta političkih nauka Univerziteta u Ljubljani je govorila o alternativama predstavničkoj demokratiji na primeru uspostavljanju paralelne gradske vlasti u Mariboru nakon velikih protesta koji su se održali 2012. godine. „Liberalna predstavnička demokratija je najmanje loš i kao takav jedini prihvatljiv politički sistem. Ali predstavnička demokratija nije pogodna za sve“, izjavila je Toplak.Ona je naglasila da problem nije u demokratiji nego u kapitalizmu. O regulatornom kapitalizmu i demokratiji govorio je profesor Ilija Vujačić sa Fakulteta političkih nauka Univerziteta u Beogradu. „Mi ne živimo u neoliberalnom kapitalizmu. Reč je o novom tipu kapitalizma i novom tipu države, tzv. regulatorni kapitalizam i regulatorna država“, naveo je Vujačić. On je objasnio da je upravo višak demokratije, a manjak liberalizma prouzrokovao sve probleme koji danas postoje u demokratskim sistemima. Slučaj „Nuit debout“ i hermeneutička kontradikcija bila je tema o kojoj su govorile Ana Birešev i Ivana Spasić sa Odeljenja za sociologiju Filozofskog fakulteta u Beogradu. One su objasnile da je ideja francuskog sociologa Lika Boltanskog o hermeneutičkoj kontradikciji već duži period rasprava između pragmatista i kritičkih sociologa, a da je poslednjih meseci oživela kroz građansku mobilizaciju nazvanu „Nuit debout“. Profesor Đorđe Pavićević sa Fakulteta političkih nauka Univerziteta u Beogradu ukazao je na problem demokratije bez političkog sadržaja pritom naglašavajući da je reč o minimalističkom konceptu demokratije. „Demokratija kao skup neutralnih procedura koje obezbeđuju nepristrasno nadmetanje različitih političkih opcija jeste samo metod legitimizacije koji nema vlastiti politički sadržaj nego se puni sadržajem kroz nadmetanje različitih opcija“, naveo je Pavićević.\nUdruženje za političke nauke Srbije i Fakultet političkih nauka iz Beograda organizovali su ovogodišnji Sabor politikologa „Urušavanje ili slom demokratije", koji je se od 24. do 25. septembra održao na Fakultetu političkih nauka u Beogradu.


Dozvoljena prodaja alkoholnih pića i posle 22 časa - Dan u Beogradu\nNaslovna » BG servis » Dozvoljena prodaja alkoholnih pića i posle 22 časa\nProdaja alkoholnih piÄ‡a posle 22 Äasa dozvoljena\nDozvoljena prodaja alkoholnih pića i posle 22 časa\nKatarina Vidaković 3. januar 2016. BG servis Postavite komentar\nSkupština grada Beograda donela je na zasedanju 28. decembra odluku da se ukine zabrana prodaje alkoholnih pića, piva i pirotehničkih sredstava od 22 časa do 6 časova ujutro.\nIz Odluke o radnom vremenu zanatstva i trgovine na teritoriji Beograda izbrisan je član 11, koji zabranu sadrži, a promena stupa na snagu osmog dana po objavljivanju u Službenom listu grada Beograda.\nPodsetimo, odluka o zabrani prodaje alkoholnih pića, piva i pirotehničkih sredstava od 22 časa do 6 časova ujutro od početka je bila sporna. Doneta je prvi put 2011. godine sa idejom da, najpre mladima, alkoholna pića učini manje dostupnim, odnosno potpuno nedostupnim, u toku noći u kioscima i manjim trgovinskim objektima.\nUstavni sud Srbije ovu odluku je proglasio neustavnom, pa je ona povučena, a zatim je, kada je izmenjen Zakon o trgovini, koji je izvesne nadležnosti preneo na lokalne samouprave, ponovo doneta, 2013. godine.\nProtiv zabrane prodaje alkoholnih pića od 22 do 6 časova bili su mnogi – od prodavaca do potrošača. Organizovani su i protesti, a istraživanja sa terena potvrđivala su da se odluka krši i da komunalna policija ima pune ruke posla. Neki prodavci su izbegavali ili plaćali kazne, dok su drugi poštovali zabranu. Ovi poslednji uglavnom su skratili radno vreme i otpustili radnike, a smanjenje prometa zabeležili su svi.\nU obrazloženju aktuelne odluke u Skupštini grada navedeni su podaci da zabrana prodaje alkoholnih pića posle 22 časa nije donela željene rezultate, a da je, prema podacima Unije poslodavaca Srbije, promet u Beogradu opao 30 odsto, a zaposlenost 9,9 odsto, u trgovinskim radnjama koje je zabrana pogodila. Istraživanje Privredne komore Beograda pokazalo je da je kao posledica te mere ukinuto 300 radnih mesta.\nTagoviodluka prodaja alkoholnih pića promet ukidanje zabrana zaposlenost\nPrethodni Kopaonik: Od sutra radi 12 žičara\nSledeći Uskoro u bioskopima: Podlih osam


- Maj je mesec u kojem ćete na najbolji mogući način moći da vidite rezultate svog rada, ali rezultate uspeha srpske države, kaže Vučić.\n- 6. maj isplata 30 evra pomoći i podrške svim penzionerima,\n- 7. maj isplata korisnicima socijalne pomoći i zaposlenima u zavodima za izvršenje krivičnih sankcija\n- 10. maj isplata 50 odsto minimalca srpskim preduzetnicima.\n- 12. maj isplata 30 evra svim ostalim građanima koji su se prijavili.\n- 20. maj isplata 100 evra za sve građane srpske nacionalnosti koju su se prijavili na Kosovu i Metohiji i 200 za nezaposlene na Kosovu i Metohiji\n- Sve to je bilo moguće samo zahvaljujući vašem strpljenju, vašem radu i vašem trudu. Istovremeno, hoću da vas pozovem još jedanput da se vakcinišete i da pokušamo da završimo sa ovom epidemijom, da je pobedimo - onda ćemo imati još više uspeha i još bolje rezultate, zaključio je predsednik.


Polaris BS Moćna Poslovna Aplikacija I ERP programi I NordSoft\nPOLARISBS MOĆNA POSLOVNA APLIKACIJA\nKOJA TRANSFORMIŠE, INTEGRIŠE I DOPRINOSI RAZVOJU POSLOVANJA\n21. vek odlikuju tehnološke inovacije i brzina poslovanja. Raste potreba za brzim pouzdanim informacijama koje su osnova za donošenje pravih poslovnih odluka.\nPolaris BS je ERP, odnosno poslovno rešenje koje omogućava jednostavno upravljanje podacima svih poslovnih funkcija u vašoj kompaniji i efikasno izveštavanje. On podržava transformaciju vašeg poslovanja, integriše ga i doprinosi razvoju vaše kompanije.\nKLJUČNE PREDNOSTI POLARISBS-a\nPolarisBS poslovni sistem povezuje sve ljude u vašoj kompaniji. Doprinosi sveukupno većoj poslovnosti, boljim poslovnim rezultatima i nadasve kvalitetnoj međuljudskoj saradnji.\nOsnovna platforma PolarisBS-a se prema potrebama vaše kompanije obogaćuje različitim modulima, kao što su: modul za finansijsko knjigovodstvo, modul za promet roba i usluga, modul za ljudske resurse, modul za poslovno izveštavanje i mnogi drugi.\nNAJBOLJI POSLOVNI PARTNER\nPolarisBS nije samo proizvod, a nije ni samo usluga. On je poslovno rešenje. On postaje Vaš partner koji prati i neguje vaše poslovanje, baš kao i vi.\nŠTA SADRŽI OSNOVNA, A ŠTA PROŠIRENA VERZIJA POLARISBS-a?\nOsnovna verzija sastoji se od modula koji olakšavaju obavljanje osnovnih administrativnih poslova vaše kompanije – knjigovodstve evidencije, proračuni i sistematizacija dokumentacije, sa ciljem uštede vašeg vremena i unapređenja produktivnosti vašeg poslovanja.\nProširenu verziju čine dodatni moduli koji se prilagođavaju poslovanju vaše kompanije u zavisnosti od toga kojom se oblašću bavite. Visoko funkcionalni moduli unapređuju specifične poslove vaše kompanije, koji možda nekim drugim kompanijama nisu potrebni, ali su presudni za vaše uspešno poslovanje.\nPOLARISBS U CLOUD-u – PRIKLADAN ZA KOMPANIJE RAZLIČITIH VELIČINA\nU prošlosti su slična softverska rešenja bila preskupa za srednja i mala preduzeća, međutim cloud rešenja (rešenja u oblaku) su promenila tu praksu. Koncept SaaS (Software as a service – softver kao usluga), veoma složena poslovna rešenja, čini dostupnim čak i mikro kompanijama. PolarisBS kao cloud rešenje se veoma brzo i jednostavno implementira, pa vaša kompanija brzo može da oseti prednosti njegove upotrebe.\nZa male i srednje kompanije, cloud rešenje PolarisBS-a nudi fleksibilnost kroz lako dodavanje novih korisnika i praćenje promena koje su posledica rasta kompanije. Kako se vaša kompanija poslovno razvija, tako se PolarisBS poslovna aplikacija prilagođava njenim potrebama.\nPOČNITE SA POLARISBS POSLOVNIM REŠENJEM\nPolarisBS poslovno rešenje je softverski sistem koji se gradi u skladu sa vašim potrebama. Sastoji se iz centralnog sistema za koji se vezuju različiti softverski moduli za različite poslovne funkcije, a sve to zajedno čini jedan integrisani informacioni sistem vašeg preduzeća.\nSamo ovako možete kvalitetno povezati finansije, računovodstvo, prodaju, magacin, ljudske resurse, korisničku podršku i druge sektore u transparentan sistem koji omogućava neophodnu saradnju različitih poslovnih jedinica. Ovakav organizovan, ažuran sistem omogućava naprednu analitiku i kreiranje složenih izveštaja sa vizuelnim prikazima podataka. Neke funkcije su dostupne i putem mobilnih uređaja.\nŠTA JE TAČNO ERP?\nERP je akronim za Enterprise Resource Planning (Planiranje resursa kompanije, prim. Prev.) i predstavlja jedan jako moćan poslovni alat.\nPOLARISBS INTEGRIŠE PROCESE SVIH POSLOVNIH FUNKCIJA KOMPANIJE\nMnogi faktori utiču na poslovanje i organizaciju rada jedne firme: inventar, ljudi, resursi, knjigovodstvo, zalihe, prodaja, upravljanje odnosima sa korisnicima/klijentima/kupcima itd. Svaka poslovna funkcija stvara određeni broj podataka i informacija.\nNa najosnovnijem nivou, PolarisBS kao ERP uzima u obzir sve ove informacije i integriše ih u jednu, dobro organizovanu celinu. To znači, da na primer, knjigovodstvo i prodaja mogu da se oslone na istu bazu podataka, ali je koriste na sebi prilagođen način.\nPolarisBS je baš po Vašoj meri – sve informacije su na jednom mestu, uvek u savršenom redu i uvek dostupne baš u obliku u kojem su vam potrebne.\nOBLASTI KOJE POKRIVA POLARISBS\nOblasti koje PolarisBS pokriva su mnogobrojne i neophodne svakoj kompaniji, a evo i o čemu je reč:\nFINANSIJSKI MENADŽMENT - Efikasno rešenje za finansijski menadžement\nKombinujte robusni sistem upravljanja finansijama sa sistemom savremenog izveštavanja (Dashboard) kako biste donosili brze pametne poslovne odluke.\nUPRAVLJANJE NARUDŽBAMA - Automatizovanje procesa\nUbrzajte put od narudžbe do uplate povezivanjem prodaje, finansija i isporuke sa cenama, narudžbama i povratima.\nUPRAVLJANJE PROIZVODNJOM - Centralizovano upravljanje proizvodnjom\nVaši proizvodi će dospevati na tržište brže i efikasnije ako u realnom vremenu imate uvid u sve procese upravljanja proizvodnjom.\nUPRAVLJANJE ZALIHAMA - Optimizacija funkcionisanja magacina i isporuke proizvoda na vreme uz optimalne troškove\nUpravljajte zalihama i procesima logistike u realnom vremenu uz istovremeno smanjenje ukupnih troškova lagerovanja robe.\nUPRAVLJANJE NABAVKAMA - Optimizacija procesa nabavke po predvidivim troškovima uz jasne procedure odobrenja\nUnapredite proces nabavke i praćenja troškova koristeći plan nabavke i precizne iznose troškova. Sve ovo vam obezbeđuje veću izvesnost troškova.\nUPRAVLJANJE LJUDSKIM RESURSIMA - Držite sve sektore kompanije pod kontrolom\nBrzo i lako upravljajte svim informacijama o zaposlenima, svim obračunima zarada i isplata, za što efikasnije poslovanje.\nKLJUČNI PRINCIP POLARISBS-A: JEDINSTVENA BAZA PODATAKA\nGlavna odlika svih ERP sistema, pa i PolarisBS-a je jedinstvena deljena baza podataka u koju se upisuju podaci svih poslovnih funkcija, a koja se automatski ažurira prilikom unošenja bilo koje promene.\nNa ovaj način, PolarisBS smanjuje mogućnost greške, jer nema ručnog unošenja podataka na više različitih mesta, automatski sinhronizuje podatke, obezbeđuje lako izveštavanje i u celini doprinosi automatizaciji vašeg kompletnog poslovanja.\nPOLARISBS USKLAĐUJE IZVEŠTAVANJE I AUTOMATIZACIJU\nKada im zatražite određeni izveštaj, zaposleni u različitim poslovnim jedinicama vaše kompanije bi morali da pripreme zasebne tabele i da ih kasnije nekako povežu ne bi li pripremili odgovarajući izveštaj. To zahteva mnogo vremena, a mogućnost greške je poprilična. Uz PolarisBS, takve izveštaje više niko ne mora da sastavlja „peške“.\nNpr. kada prodaja vaše kompanije ubeleži narudžbu, poslovna jedinica koja priprema isporuku, može odmah da ima uvid u narudžbu i da mnogo brže odreaguje na nju bez mogućnosti greške u transferu podataka. Kada se isporuka pripremi, finansijska služba može brže i tačnije finansijski da zatvori prodajni ciklus. U toku ovog procesa, menadžer za prodaju može u celosti da prati proces od početka do kraja, što mu omogućava da na vreme reaguje ukoliko je potrebno.\nPOSLOVNA VREDNOST POLARISBS-A\nU osnovi POLARISBS omogućava zaposlenima da efikasnije i efektivnije rade svoj posao i čini da poslovne funkcije budu maksimalno povezane u skladnu poslovnu celinu. Malo je reći kolike uštede ostvaruje kompanija, odnosno koliko brže može da se razvija bez straha od mogućeg „raspada sistema“.\nPruža sveobuhvatan uvid u podatke u realnom vremenu, koji omogućava vašoj kompaniji da na vreme uoči moguće poteškoće i da na njih pravovremeno reaguje.\nBOLJA USKLAĐENOST SA ZAKONIMA I MANJI RIZIK\nOmogućava bolju finansijsku usklađenost sa zakonskim regulativama i smanjuje poslovni rizik.\nAUTOMATIZACIJA POSLOVNIH FUNKCIJA\nAutomatizuje ključne poslovne funkcije koje obuhvataju procese od prvog kontakta sa potencijalnim klijentom do generisanja finalnih finansijskih izveštaja.\nNema višestrukog unošenja istih podataka na različitim mestima, a ručne kalkulacije se smanjuju na minimum, pa je i ukupan procenat grešaka minimalan.\nKVALITETNIJA KOMUNIKACIJA SA KUPCIMA\nUnapređuje odnos sa korisnicima/kupcima/klijentima, jer omogućava praćenje celokupnog poslovanja sa njim.\nŠtedi resurse, a naročito vreme vaših zaposlenih, jer nema višestrukog unošenja istih podataka. Podaci su odmah dostupni svima kojima trebaju, a zaposleni ne troše vreme na neinventivne poslove.\nDoprinosi dobrim odnosima među zaposlenima u različitim poslovnim jedinicama, jer svako radi svoj posao i niko ni na koga ne čeka kada je u pitanju razmena informacija.\nBRŽI ODRŽIVI RAST KOMPANIJE\nUbrzava rast i razvoj kompanije na zdrav organski način pružajući pravovremene, tačne informacije donosiocima odluka od najnižeg do najvišeg nivoa.\nKratka istorija ERP-a\nTermin je skovan tek 90-tih godina prošlog veka od strane Gartnera, ali sistem i njegovo poreklo zapravo datiraju još iz 60-tih. Tada se koncept primenjivao i odnosio na upravljanje resursima i proizvodnjom. Tokom 70-tih i 80-tih, sistem je evoluirao skladno sa razvojem svesti ljudske civilizacije prvo u sistem za planiranje potrebnog materijala – Material Requirements Planning (1970), a potom i u sistem za planiranje proizvodnih resursa – Manufacturing Resource Planning (1980), da bi se 90-tih oblikovao u ovo što danas poznajemo i zovemo ERP-om (Enterprise Resources Planning).\nSavremena verzija ovog softverskog proizvoda u sebi sadrži čak i tzv. front office poslovanje, odnosno objedinjuje i poslovne funkcije kao što su prodaja, marketing i korisnički servis, a uz dodavanje modula BI (Business Intelligence) pretvara se u moćno sredstvo za donošenje pravih poslovnih odluka.\nDonosite najbolje, najpreciznije i najažurnije poslovne odluke uz PolarisBS poslovno rešenje!


SERGEJ TRIFUNOVIĆ SUGERIŠE DA JE AUTOMOBIL KOJI JE IZAZVAO NESREĆU NA NAPLATNOJ RAMPI DOLJEVAC VOZIO ZORAN BABIĆ\nSva saznanja koja imamo je da je odmah nakon nesreće šest ili sedam ljudi vadilo Babića (tadašnjeg v.d. direktora „Koridora Srbije“, p.a.) sa mesta vozača i prebacivalo ga, rekao je danas predsednik Pokreta slobodnih građana na improvizovanoj konferenciji za novinare na naplatnoj rampi Doljevac\nTrifunović je još kazao da se Babić sada nalazi na Kipru, sa Milanom Radojičićem, kontroverznim biznismenom i potpredsednikom Srpske liste, koji je osumnjičen da je umešan u ubistvo Olivera Ivanovića\nPar sati pre Trifunovićevog obraćanja na naplatnoj rampi, dnevni list „Blic“ je objavio „ekskluzive snimke“ koji, kako se navodi u tekstu, dokazuju da „škodu superb“ nije vozio Babić, već njegov vozač Dejan S., koji je i zvanično osumnjičen da je izazvao nesreću\nTrifunović je izrazio sumnju da su ovi snimci monitirani, i to „loše“, i da iza montaže stoji BIA\nNesreća se dogodila 31. januara i u njoj je poginula Stanika G. (54), dok je pet osoba teže i lakše povređeno, među kojima i Babić i njegov vozač\nPredsednik Pokreta slobodnih građana Sergej Trifunović rekao je danas da je nakon teške saobraćajne nesreće na naplatnoj rampi Doljevac u kojoj je poginula Stanika G. (54), a pet osoba teže i lakše povređeno, sa mesta vozača automobila „škoda superb“ koji je skrivio nesreću izvučen tadašnji v.d. direktora „Koridora Srbije“ Zoran Babić.\n– Sva saznanja koja imamo je da je šest ili sedam ljudi vadilo Babića sa mesta vozača i prebacivalo ga- rekao je Trifunović na improvizovanoj konferenciji za novinare na naplatnoj rampi Doljevac, dodajući da je Babić „trenutno na Kipru sa Radojičićem (Milan Radojičić, p.a.).\nRadojičić, kontroverzni biznismen i potpredsednik Srpske liste, je nakon neuspešnog hapšenja od strane pripadnika specijalne kosovske policije ROSU, a zbog sumnje da je umešan u ubistvo predsednika Građanske inicijative „Srbija, Demokratija, Pravda“ Olivera Ivanovića pobegao sa Kosova i Metohije i ne zna se pouzdano gde se nalazi.\n#1od5miliona – Doljevac – Sergej Trifunović – Naplatna rampa gde je stradala Stanika Gligorijević\nPar sati pre Trifunovićevog obraćanja na naplatnoj rampi, dnevni list „Blic“ je objavio snimke, koje je označio kao eksluzivne, koji, kako se navodi u trekstu, dokazuju da „škodu superb“ nije vozio Babić, već njegov vozač Dejan S., koji je inače zvanično osumnjičen da je, upravljajući tim automobilom, udario u dva vozila koja su čekala da plate putarinu.\nKako „Blic“ navodi, na snimcima se vidi da je direktor Babić sedeo na zadnjem sedištu, iza suvozačevog mesta, a da je za volanom bio vozač Dejan S. Prema tvrdnjama lista, snimci najpre pokazuju Babića koji je nakon kupovine na benzinskoj pumpi koja se nalazi ispred naplatne rampe seo na zadnje sedište, a potom i Dejana S. koji odmah posle nesreće izlazi iz automobila sa vozačevog mesta da bi pomogao da se Babić izvuče sa zadnjeg sedišta.\nU „Putevima Srbije“, čije se nadzorne kamere nalaze i na ovoj naplatnoj rampi, najpre su kazali da je ubrzo nakon nesreće snimak sa jedne od njih već objavljen i javno dostupan na internetu, a potom da su snimke poslali nadležnim organima, jer, kako su naveli, njihov pravilnik predviđa da se oni u ovakvim situacijama dostavljaju samo „nadležnim organima preduzeća i državnim organima“.\nDnevni list Danas je tada objavio da „škoda superb“ ne pripada „Koridorima Srbije“, već bugarskoj firmi „Trace group“ koja već godinama izvodi radove na Koridoru 10, a koje ovo državno preduzeće nadzire.\nKupovina automobila bila je jedan od uslova da ova firma dobije posao na Koridoru 10.


Vlada FBiH – Mjera podrške poslodavcima: Moguće smanjenje doprinosa na plaće – Magazin Plus\nHome/Vlada FBiH – Mjera podrške poslodavcima: Moguće smanjenje doprinosa na plaće\nVlada FBiH – Mjera podrške poslodavcima: Moguće smanjenje doprinosa na plaće\nZamjenik premijera Federacije Jerko Ivanković Lijanović je prije nekoliko dana najavio da Vlada FBiH, kao znak podrške poslodavcima nakon katastrofalnih poplava, razmišlja i o mogućnosti smanjenja doprinosa na plaće. Ukoliko se ovo dogodi bit će to veliki uspjeh poslodavaca budući da godinama traže smanjivanje ovih nameta od Vlade kako bi se mogli brže razvijati i više zapošljavati.\nStručnjaci smatraju da će Vlada morati djelovati brzo i sa efikasnim mjerama kako bi se spriječila potpuna gospodarska katastrofa, napominjući da se na poplavaljenom području generiralo 75 posto BDP-a.\nPredsjednik Udruženja poslodavaca Federacije Sefudin Čengić je na nedavnoj konferenciji za novinare kazao je očekuju pomoć od države, da se osiguraju sredstva kako bi se pokrenula proizvodnja, zadržala radna mjesta, bar ona koja su do sada radila.\nTomislav Grizelj, poduzetnik i nekadašnji predsjednik Udruženja poslodavaca, upitan da prokomentira najavu mogućnosti smanjenja doprinosa kaže da iako sada postoji politička volja za smanjenje doprinosa na plaće trebala bi se uraditi i ekonomska projekcija o tome koji bi efekti bili za proračun. Navodi da sivo tržište, koje je prisutno, jedan od razloga zašto imamo tako visoke stope doprinosa.\n“Smanjenje doprinosa na plaće jeste jedno od rješenja, ali mora se uraditi studija izvodljivosti da vidimo kakav će to financijski efekt imati za naredne godine, hoće li se povećati prihodi, zapošljavanje ako stopa bude niža. U ovo trebaju biti uključeni i sindikat i poslodavci, da se napravi izračun i sa tim izračunom izađe pred Vladu i Parlament”, smatra Grizelj.\nUpozorenje građanima: Mogućnost ponovnog aktiviranja postojećih klizišta


RTCG - Radio Televizija Crne Gore - Nacionalni javni servis :: Politika :: Abazović s Porfirijem o Temeljnom ugovoru\n26. 01. 2022. 17:54 >> 23:35 57\nPotpredsjednik Vlade Dritan Abazović večeras u Beogradu privatno se sastao sa patrijarhom Srpske pravoslavne crkve (SPC) Porfirijem, saznaje Portal RTCG. Iz Srpske pravoslavne crkve, kao ni Abazović, nijesu se oglašavali povodom ovog sastanka.\nSa Abazovićem je bio i istaknuti funkcioner Građanskog pokreta URA Zoran Mikić.\nPo našim nezvaničnim informacijama, glavne teme sastanka patrijarha i Abazovića bile su Temeljni ugovor koji bi Vlada trebalo da potpiše sa SPC.\nPotpredsjednik Vlade i patrijarh SPC razgovarali su i o smirivanju tenzija, te popravljanju odnosa između Srbije i Crne Gore.\nDritan Abazović Patrijarh Porfirije


Odgovor predsednika Opštine Nenada Beserovca povodom našeg upita vezano za sporni lokal Doma kultre! – www.macva.info\nU našu redakciju u zakonskom roku, poslednjeg dana, (prema Zakonu o slobodnom pistupu informacijama od javnog značaja) dostavljen je dopis sa pratećom dokumentacijom koji se odnosi na našu objavu od 1. avgusta 2018. pod naslovom „Dom nekulture u Crnoj Bari„. Dostvljenu dokumentaciju o spornom davanju u zakup dela Doma kulture u celosti možete pogledati klikom na link dole:\nOvim dopisom Opština Bogatić, ispred koje su se uredno potpisli: predsednik Nenad Beserovac, zajdeno sa savetnikom Marijom Đurđević i načelnikom opštinske uprave – Natašom Lukić Purić, nedosmisleno govori da je davanje u zakup spornog lokala tvz. „Bife“-a Doma kulture prema odlukama Veća Opštine Bogatić dat na javno nadmetanje u skladu sa Zakonom i odlukama, a o čijem ishodu postupka postoji uredno dostavljen i zapisnik.\nTakođe je i konstatovano da je Mesna zajednica uputila odluku Veću, kojom je dala na korišćenje spornu prostoriju, a da ista nije razmatrana, jer MZ Crna Bara nije vlasnik predmetne svojine.\nJedino što ovde ne stoji je konstatacija da nikakav zahtev KUD „Jelica“ Crna Bara nije dostavila Opštini Bogatić. Ovaj deo ne stoji i naša redakcija stavlja na uvid ponovo dopis kojim je KUD „Jelica“ još u decembru 2017. uredno dostavila Zahtev Opštini Bogatić. Dokument, uredno zaveden na Opštinskoj pisarnici u celosti možete pogledati:\nNarednih dana pokušaćemo da dobijemo zvanične izjave predstavnika KUD-a Jelica iz Crne Bare, čime nastavljamo da pratimo ovaj gorući kulturni problem u Crnoj Bari.


Djilas: Gradjani nezadovoljni vlašću, agencije Ipsos i Faktor plus lažiraju podatke za SNS\nPredsednik Stranke slobode i pravde (SSP) Dragan Djilas izjavio je za današnji broj lista Danas da se u svakom objektivnom istraživanju javnom mnjenja vidi da gradjani Srbije nisu zadovoljni aktuelnom vlašću, i naveo da agencije Ipsos i Faktor plus "lažiraju podatke za Srpsku naprednu stranku (SNS)".\nDjilas je za rekao da agencije to rade u cilju ubedjivanja gradjana da SNS nema alternativu, ali i kako birači “ne bi izašli na izbore” jer, prema iznetim rezultatima, “ionako nema šanse da se bilo šta promeni i nihov glas ne vredi ništa”.\nOn je rekao da vlasnici te dve agencije, Marko Uljarević i Vladimir Pejić, daju SNS-u 60 odsto glasova što bi, prema rečima Djilasa, u ovom trenutku značilo najmanje 2,16 miliona glasova.\n“Toliko ni (predsednik Srbije i SNS Aleksandar) Vučić kao zajednički kandidat nije imao na predsedničkim izborima 2017. godine. Na lažnim izborima 2020. godine gde su ‘lopatama ubacivani glasovi za SNS’ ova stranka je dobila glasove 1,95 miliona birača”, rekao je Djilas.\nLider SSP je naveo i nekoliko ranijih primera kada su te agencije grešile u svojim procenama. Dodao je da su iz SSP angažovali više agencija da na mesec dana do dva meseca ispituju javno mnjenje i da se ti rezultati saopštavaju gradjanima, ali bez navodjenja imena agencija.\nOn je kazao da navodjenje imena agencija izostaje kako bi one mogle da nastave rad sa komercijalnim klijentima.\n“Ko ne shvata da agencija koja bi objavila rezultate dijametralno suprotne od Ipsosa i Faktor plusa ne bi mogla da nastavi da radi u Srbiji, ne razume u kakvoj državi živimo”, ocenio je Djilas.


sdcafe | Ponoćna čarolija oduševila publiku na premijeri, sledi igranje u Smederevu Ponoćna čarolija oduševila publiku na premijeri, sledi igranje u Smederevu\nPrava euforija zavladala je proteklog vikenda zbog "Ponoćne čarolije"! Ova predstava premijerno je izvedena u Beogradu, u prepunoj sali Dečijeg kulturnog centra, nakon čega sledi igranje u Smederevu 21. decembra.\nFantastični mladi glumci Brankica Sebastijanović, Luka Raco, Stefan Radonjić, Anita Stojadinović i Vladimir Vučković, na čelu sa rediteljem Vladanom Đurkovićem doneće pred publiku predstavu koja na autentičan način govori o prazničnoj čaroliji, a najmlađu publiku uči da drugarstvo i zajedništvo moraju biti sastavni deo svakog detinjstva.\n- Radujemo se druženju sa publikom u Smederevu. „Ponoćna čarolija“ vraća prazničnu atmosferu u gradove širom Srbije, a srećni smo što ćemo kroz ovu predstavu podsetiti najmlađe zbog čega je važno da nikada ne izgube veru u magiju novogodišnjih praznika – poručuje glumci.\nPredstava “Ponoćna čarolija” u produkciji "Emotion Live" igraće se u Smederevu 21. decembra, Nišu 22. decembra, Novom Sadu 24. decembra i Kragujevcu 29. decembra.


Pripreme za organizaciju 18. karate turnira ˝TK Open˝\nPovodom predstojećeg obilježavanja 20. godišnjice od osnivanja Kluba borilačkih sportova "Tuzla-Sinbra" i 18. Po redu međunarodnog turnira u karateu "TK Open" premijer Tuzlanskog kantona Bego Gutić i ministar obrazovanja, nauke, kulture i sporta Zlatan Muratović sa saradnicima susreli su se danas sa direktorom Kluba Fikretom Selmanom.\nRazgovarano je o pripremama za organizaciju ove, za Tuzlanski kanton veoma važne sportske manifestacije koja se održava povodom 1. marta – Dana nezavisnosti BiH i čiji je pokrovitelj tradicionalno Vlada Tuzlanskog kantona.\nGospodin Selman je upoznao premijera Gutića i ministra Muratovića da se i ove godine na Turniru očekuje oko 1.500 učesnika.\nPremijer Gutić je prihvatio poziv da bude predsjednik Organizacionog odbora ove sportske manifestacije i izrazio punu podršku organizaciji sportskog događaja koji će ponovo, na najbolji način, prezentirati i Tuzlanski kanton.\n"Vjerujem da će i drugi nivoi vlasti ali i brojni sponzori prepoznati važnost i potrebu da se podrži ovaj sportski događaj. To treba učiniti, prije svega zbog njegovog ugleda na domaćoj i međunarodnoj sceni, ali i zbog činjenice da je organizator Turnira jedan od najtrofejnijih sportskih kolektiva u BiH" istakao je premijer Gutić.\n"Planirano je da se prvog dana takmiče najbolji seniori, a drugog dana će biti organizovano takmičenje za mlađe kategorije", rekao je direktor Selman.


Sipanje inspirisano naukom: Predstavljena "najbolja pivska čaša na svijetu" - mojusk.ba\nSipanje inspirisano naukom: Predstavljena “najbolja pivska čaša na svijetu”\nAmeričko-kanadska kompanija Molson Coors koja je vlasnik i proizvođač piva Cobra stvorila je čašu za koju tvrdi da predstavlja “najbolju pivsku čašu na svijetu”.\nČaša nosi naziv “Cobra Smooth Pour Glass” i napravljena je u saradnji sa stručnjacima za hidrodinamiku i fluidnu mehaniku s Univerziteta u Birminghamu i Imperial Collegea, a u saradnji s firmom Karmarama iz Londona.\nKarmarama tvrdi da je čaša “najbolja stvar koja se desila sipanju piva još od postanka gravitacije zbog postojanja jedinstvenog kanala ugraviranog u unutrašnjim zidovima čaše, a koja pivu dozvoljava lagani spiralni tok koji oslobađa okus i aromu te kreira najbolju pjenu”.\nPredstavnici kompanije Molson Coors smatraju kako će čaša definirati pivo Cobra te da će sipanje u barovima postati poseban doživljaj. “Cobra Smooth Pour Glass” će se u prodaji naći ovoga ljeta.\nPočele pripreme za EKOBIS – Održan sastanak Direkcije Sajma\nŠveđanka imala 17 operacija i uklonila šest rebara da izgleda poput Barbie


Rastin advokat otkrio sve o navodnom hapšenju repera! | Toxic TV\nPočetna » Najnovije » Rastin advokat otkrio sve o navodnom hapšenju repera!\nDanas se pronela vest u medijima da je reper Stefan Đurić Rasta uhapšen, koji inače služi kaznu kućnog pritvora.\nKako je preneto, on je navodno priveden na Dorćolu, a ekipa 24sedam najpre je pozvala Rastinog advokata Vuka Tufegdžića, koji je objasnio zbog čega je izbio haos.\nPodsetimo, reper je uhapšen prošle godine u oktobru jer mu je policija pronašla veću količinu marihuane. On je proveo četiri meseca u pritvoru, a nakon toga dobio je nanogvicu, te je danas u trenutku hapšenja već služio kaznu. On treba da izdržava kaznu od 12 meseci kućnog pritvora, na osnovu sporazuma o priznanju krivice za nedozvoljeno držanje droge koji je zaključio sa beogradskim Višim javnim tužilaštvom. Još od tada, reper napominje da je, osim ćerki Tari, u potpunosti posvećen albumu „3211”, koji je još u ćeliji dobio prve autobiografske delove.\nPrethodni članakMiloš Biković odveo devojku u Rusiju!\nSledeći članakSandra Afrika pokazala kako uživa u Majamiju!


Nacionalna platna kartica za plaćanja i podizanje\nnovca na bankomatima u zemlji.\nKoristite je na svim mestima sa oznakom DinaCard!\nŠta vam DinaCard omogućava?\nDinaCard kartica vam omogućava plaćanja putem POS terminala sa oznakom DinaCard kao i podizanje gotovog novca na šalterima i bankomatima banaka.\nŠiroka mreža prodajnih mesta\nŠiroka mreža bankomata\nBesplatno izdavanje za sve vlasnike tekućih računa\nBesplatno mesečno održavanje\nPlaćanje robe i usluga bez dodatnih naknada.\nDinaCard kartica ima dnevne limite za podizanje gotovine na bankomatima i plaćanje na POS terminalima. Opširnije informacije možete pročitati ovde.\nŽelite da promenite Pin kod kartice?\nJedinstven PIN kod\nRadi vaše bezbednosti, Dina Card kartica ima dnevni limit za podizanje gotovine na bankomatima (ukupno 50.000 dinara od 00 do 24h) i plaćanje na POS terminalima (ukupno 200.000 dinara od 00 do 24h). Dnevni limit možete jednokratno na 24 časa ukinuti pozivanjem Info centra OTP banke, dok je za trajno ukidanje limita potrebno podneti zahtev u filijali.\nIzgubljena ili ukradena kartica ?


15 godina rada EGD “Suvača” – TV Kikinda\n15 godina rada EGD “Suvača”\nEtno građansko društvo „Suvača“ ove godine obeležava 15 godina uspešnog rada. Kako kažu članice ovog udruženja, ime „Suvača“ je nastalo iz ljubavi prema jednom od najstarijih obeležja našeg grada\nPočeci rada Etno građanskog društva „Suvača“ datiraju još iz vremena, s početka ovoga veka, kada se mala grupa sugrađana okupljala u privatnim domovima, u nameri da pokrenu nešto potpuno drugačije i novo, a opet sa obeležjima grada i ovog dela Banata.\nČlanice, kako je navela predsednica društva Rada Vujadinov od kojih je trećina od prvog dana u redovima Suvače vrlo su smerne na manifestacijama, ali svojim dobrim ukusom i vrlo urednim predstavljanjem svega što naprave plene. Kako bi mogle da nastave svoje postojanje imaju i očekivanja:\n-Očekujemo da se Suvača restaurira, nadamo se da ćemo dobiti jednu prostoriju, da mi dočekujemo goste, učenike, turiste. Namera nam je da pripremamo autentična jela, da u nošnjama prikažemo kulturu i folklor naroda ovog podneblja. Da nije našeg udruženja, ko zna šta bi i da li bi se pokrenuli radovi oko suvače.\nTrend koji ima negativan opis u poslednje vreme je sve češće okupljanje članova u raznim udruženjima, klubovima i još brže i češće raspadanje istih ili podelu na dva ili tri sa istim obeležjima. Iz Suvače imaju razlog da budu ponosne zbog dugog opstanka i prepoznavanja kao društva koje zna šta je tolerancija i međusobno razumevanje:\n-Recept je sloga. Uvek postoje sukobi mišljenja, ali mi nemamo problema u vidu potpunog razmimoilaženja. Radimo koliko ko može i funkcionišemo već 15 godina.\nOvo društvo još uvek nema svoje prostorije. Funkcioniše tako što im Kulturni centar izlazi u susret pa koriste zajedničke prostorije, kako bi mogle da održe po neki od sastanaka, inače to obavljaju još uvek po privatnim kućama. Ovo društvo broji oko dvadesetak aktivnih članica, od kojih najmlađa ima 25, a najstarija 83 godine.\n← Rukometašice “Kikinde” igraju odlučujuću utakmicu Devojčice OŠ “Petar Kočić” među prvih pet na takmičenju “Uhvati ideju” →


Preliminarna odluka: NSBiH izabrao novog generalnog sponzora za Premijer ligu — Radio Velkaton : Radio Velkaton\nPreliminarna odluka: NSBiH izabrao novog generalnog sponzora za Premijer ligu\nTelekomunikacijska kompanija M:tel novi je sponzor Nogometnog saveza BiH za Premijer ligu i reprezentaciju.\nIzvršni odbor Nogometnog saveza BiH je donio preliminarnu odluku o novom generalnom sponzoru tako da je ostalo samo da se utvrde detalji ugovora kako bi on postao i zvaničan.\nPrethodnih osam godina generalni sponzor najjačeg nogometnog takmičanja u BiH bio je BH Telecom, no nakon što im je istekao ugovor s Nogometnim savezom BiH krovna kuća bh. nogometa prihvatila je, kako prenosi portal Klix.ba, M:telovu finansijsku najjaču ponudu i oni će u narednim godinama biti generalni sponzor lige.\nPonude su na adresu Nogometnog saveza Bosne i Hercegovine poslala tri ponuđača – M:tel, BH Telecom i United Media, a finansijski najbolja ponuda bila je upravo ona M:telova, što je ujedno i glavni razlog zbog kojeg je NS BiH odabrao ovu kompaniju.\nKako prenosi Klix, M:tel je poslao ponudu tešku čak 22 miliona KM, drugu najbolju ponudu poslao je BH Telecom i ona je bila vrijedna 8,6 miliona KM, a najslabiju ponudu poslali su iz United Medije – 7 miliona KM.


Press konferencija povodom Međunarodnog dana ljudskih prava “Moj grad“ Grad mladih – LDA Mostar\nU povodu 10. decembra međunarodnog dana ljudskih prava, u prostorijama Centar za izgradnju mira u Sanskom Mostu, održana je press konferencija projekta “Moj grad“ grad mladih. Agencija lokalne demokratije Mostar je u posljednjih 6. mjeseci, u saradnji sa lokalnim koordinatorima iz Sanskog Mosta te uz podršku Centra za izgradnju mira, realizirala niz aktivnosti navedenog projekta.\nU Prijedoru i Sanskom Mostu aktivno su se uključile neformalne grupe mladih, koji su imali priliku realizirati svoje projektne ideje što je bio konkretan primjer angažmana i saradnje mladih. Uključeno je više od 40 mladih ova dva grada koji su se družili i radili zajedno tokom dva dvodnevna seminara, a svoje aktivnosti i druženje zabilježili video zapisom.\nNa press konferenciji 9. decembra 2016. godine mladi su imali priliku da govore o svojim aktivnostima, podijele svoja iskustva i čuju nešto više o projektu PRO “ Budućnost, od člana radne grupe Vahidina Omanovića, koji je govorio o najvećem mirovnom projektu u Bosni i Hercegovini, nakon rata.\nSvi prisutni su imali priliku da pogledaju film “Budi rijeka koja spaja”, koji je uradila grupa mladih iz Sanskog Mosta.\nNakon aktivnosti koje su implementirali, mladi su bogatiji za po dvije lokalne inicijative koje su realizirane u Sanskom Mostu i Prijedoru. Mladi u Sanskom Mostu također su uredili dio plaže na rijeci Sani i postavili sve klupe, na kojima će biti ispisane poruke mira, dok su mladi u Prijedoru u sklopu Lokalne inicijative napavili teretanu na otvorenom, koja će biti na raspolaganju svim generacijama grada Prijedora.\nKonferenciji je prisustvovalo preko 30 učesnika projekta “Moj grad “ grad mladih, te članova radne grupe Prijedor-Sanski Most projekta PRO-Budućnost.